Ζώδια: Προβλέψεις για σήμερα 21/2/2016 - Tlife.gr\n21.02.2016 | 00:02\nΖώδια: Προβλέψεις για σήμερα 21/2/2016\nΣήμερα αγαπητέ Κριέ απαιτείται απόλυτη προσοχή σε αυτά που λες και η πολλή ειλικρίνειά σου μπορεί να σου δημιουργήσει προβλήματα, με άτομα που δεν θα ήταν καλό και συμφέρον, να παρεξηγηθείς μαζί τους. Προσπάθησε να δείξεις περισσότερη διπλωματία. Η διάθεσή σου θα είναι αρκετά καλή και ο δυναμισμός σου στα ύψη. Εκμεταλλεύσου το!!!\nΘα δημιουργηθούν κάποια προβλήματα σήμερα στην σχέση σου από το τίποτα, γι αυτό καλό θα είναι να προσπαθήσεις να είσαι ήρεμος και να κρατήσεις μία συνετή στάση στις κουβέντες που θα κάνεις με το ταίρι σου. Εσύ που δεν έχεις ακόμη ταίρι, η μοναξιά σου τώρα θα σταματήσει, γιατί ένα άτομο από το παρελθόν που σε έχει σημαδεύσει θα επιστρέψει στην αγκαλιά σου με διαφορετικές προοπτικές.\nΣήμερα η σκέψη σου θα είναι καθαρή και θα δεις πολλές καταστάσεις ρεαλιστικά, πράγμα που θα σε βοηθήσει σημαντικά να τις αντιμετωπίσεις κιόλας. Σταμάτα να καταπιέζεσαι και πρόσεξε να μην λες μερικές φορές πράγματα που δεν τα πιστεύεις. Δρομολόγησε λύσεις σε πολλά θέματα που σε απασχολούν. Αν κάνεις συζητήσεις με δικά σου άτομα, πρόσεξε μην οδηγηθείς σε αντιπαραθέσεις.\nΜην αμελείς βασικά πράγματα μέσα στην σχέση σου λόγω των προβλημάτων που έχεις σε άλλους τομείς της ζωής σου. Δεν φταίει ο σύντροφος σου σε τίποτα αν εσύ είσαι φορτισμένος. Όσο για εσένα που ακόμη δεν έχεις αποχωριστεί την μοναξιά, μην κλείνεσαι στον εαυτό σου, γιατί η ημέρα είναι ευνοϊκή για να κάνεις καινούργια γνωριμία ή έστω για να περάσεις ευχάριστα το βράδυ σου.\nΦρόντισε να περιορίσεις τον παρορμητικότητα σου στα επαγγελματικά σου, γιατί μπορεί να κάνεις κινήσεις που στο μέλλον δεν θα μπορείς να διορθώσεις. Σταμάτα να είσαι τόσο καχύποπτος απέναντι στους συνεργάτες σου και εμπιστεύσου λίγο και την κρίση τους. Στα οικονομικά σου μπορείς να ρυθμίσεις και χρέη του παρελθόντος.\nΣήμερα αγαπητέ Δίδυμε, φρόντισε να κάνεις σωστό προγραμματισμό, γιατί από τις πολλές υποχρεώσεις που έχεις θα σε καταβάλει το άγχος και δεν θα μπορείς να λύσεις άμεσα θέματα που σε απασχολούν. Δεν χρειάζεται να κάνεις βεβιασμένες κινήσεις για να πετύχεις τους στόχους σου, γιατί μπορεί να οδηγηθείς σε επιπόλαιες ενέργειες. Έχε το μυαλό μέσα στο κεφάλι σου και δράσε αναλόγως.\nΆνοιξε τα μάτια σου και τα αφτιά σου φίλε Δίδυμε και μην κάνεις πως δεν ακούς και δεν βλέπεις όλα όσα γίνονται γύρω σου και αφορούν την σχέση σου. Πρέπει άμεσα να λάβεις δραστικά μέτρα αν θέλεις να σώσεις κάποιες καταστάσεις, προτού φτάσουν στο τέλμα. Εσύ που κοιμάσαι αγκαλιά με την μοναξιά, κάποιο απρόοπτο γεγονός θα φέρει τον έρωτα στο κρεβάτι σου. Μην φοβηθείς να του αφεθείς!!!\nΜπορείς στα επαγγελματικά σου να τακτοποιήσεις εκκρεμότητες του παρελθόντος και να συζητήσεις με τους συνεργάτες σου για την πορεία κάποιων υποθέσεων που δεν λένε να πάρουν ακόμη το δρόμο της υλοποίησης. Τα οικονομικά σου θα αυξηθούν αν εσύ ο ίδιος δεν κάνεις περιττές σπατάλες.\nΤο πλανητικό σκηνικό της ημέρας προσπαθεί να σε αφυπνίσει αγαπητέ Καρκίνε από μερικούς παραλογισμούς, για να μην οδηγηθείς σε λανθασμένες εκτιμήσεις για άτομα και καταστάσεις. Η αστάθεια που θα επικρατήσει, σε εκνευρίζει και σε ωθεί να κάνεις κινήσεις, που μπορεί να φέρουν το αντίθετο αποτέλεσμα από αυτό που θέλεις. Κινήσου με πολύ προγραμματισμό και σκέψη για να μην πέσεις πάνω σε κακοτοπιές.\nΕάν αισθάνεσαι ότι έχεις ρουτίνα στην σχέση σου, κάνε κινήσεις για να βελτιώσεις το κλίμα που επικρατεί και να φέρεις κοντά σου τον σύντροφο σου. Να θυμάσαι ότι τίποτα δεν φτιάχνεται χωρίς κόπο!!! Οι ελεύθεροι Καρκίνοι καλό θα ήταν να διαφοροποιήσετε λίγο την συμπεριφορά σας γιατί με τις τακτικές που ακολουθείτε, είναι λίγο δύσκολο να βρείτε κάποιον να σας συντροφεύσει.\nΗ δημιουργικότητα σου σήμερα θα σε βγάλει αρκετές φορές ασπροπρόσωπο, αν είσαι Καρκίνος. Σκέψου καλά προτού βγάλεις συμπεράσματα για άτομα του επαγγελματικού σου περιβάλλοντος και μην επηρεάζεσαι από τρίτες γνώμες. Έχεις και εσύ την δική σου κρίση, που συνήθως δεν πέφτει έξω. Στα οικονομικά σου πρέπει να προσέχεις, γιατί θα έχεις τάσεις να κάνεις πολλά έξοδα και περιττές αγορές.\nΑγαπητέ Λέοντα, αν κρατήσεις την ψυχραιμία σου σήμερα θα μπορέσεις να δεις μερικές καταστάσεις πιο χαλαρά και στις πραγματικές τους διαστάσεις. Σε καταστάσεις που μπορεί να είναι προβληματικές και στάσιμες μέχρι τώρα, βάλε πρόγραμμα και μεθοδικότητα. Η στιγμή είναι κατάλληλη για συσπείρωση και δράση.\nΈνα ρομαντικό βράδυ σε περιμένει στην σχέση σου και γι αυτό προτού επιστρέψεις στο σπίτι, φρόντισε να αφήσεις έξω από την πόρτα τις σκοτούρες σου για την δουλειά. Και για εσένα που ακόμη δεν υπάρχει τίποτα στην ζωή σου, η Σελήνη από το ζώδιο σου σε ευνοεί για να πλησιάσεις τον στόχο σου αποτελεσματικά. Η ζωή σου έχει πολλές πιθανότητες να αλλάξεις προς το καλύτερο το αποψινό βράδυ.\nΓια να μπορέσεις να ξεχωρίσεις στον χώρο της δουλειάς σου πρέπει να κάνεις ένα μεγάλο βήμα μπροστά και να βγεις στην πρώτη γραμμή. Όσο δεν έχεις το θάρρος να δείξεις τις ικανότητες σου, κανείς δεν θα μπορεί να σε αναγνωρίσει. Χρειάζεται αποφασιστικότητα και τόλμη. Ότι συζήτηση γίνει και αφορά οικονομικά θέματα, να τα χειριστείς με πολύ μεγάλη προσοχή.\nΣήμερα απαιτείται πολύ μεγάλη προσοχή σε οποιαδήποτε καινούργια κίνηση σκέφτεσαι να κάνεις γιατί η αρνητική όψη ανάμεσα στην Σελήνη και τον Πλούτωνα σε ωθεί σε αρκετά παρορμητικές τάσεις, που θα σε οδηγήσουν σε λάθος καταστάσεις και συμπεράσματα. Πρέπει οπωσδήποτε να μπει ένα πρόγραμμα σε ότι κάνεις, αν θέλεις να δεις αποτέλεσμα στις όποιες προσπάθειές σου.\nΑπόψε θα βγουν στην επιφάνεια προβλήματα στην σχέση σου από το πουθενά. Προσπάθησε να μιλήσεις με τον σύντροφο σου χαλαρά και ήρεμα και εξήγησε του ότι σε στεναχωρεί πολύ το γεγονός ότι παίρνει αποφάσεις χωρίς και την δική σου έγκριση και συμμετοχή. Δώσε του να καταλάβει ότι αντίστοιχο μερίδιο έχεις και εσύ σε αυτήν την σχέση. Και αν ακόμα είσαι σε μοναχική περίοδο και στεναχωριέσαι, βγες έξω με τους φίλους σου, συμμερίσου μαζί τους τις έννοιες σου και θα νιώσεις καλύτερα.\nΟι συζητήσεις που θα γίνουν σήμερα στον χώρο της δουλειάς σου μπορεί να φέρουν στην επιφάνεια κάποια λάθη που έκανες στο πρόσφατο παρελθόν. Μην προσπαθήσεις να δικαιολογηθείς, απεναντίας ανάλαβε το μερίδιο της ευθύνης σου, γιατί μόνο έτσι θα εκτιμηθείς. Τα οικονομικά σου θα είναι σταθερά και δεν θα έχεις σημαντικές εξελίξεις.\nΣήμερα αγαπητέ Ζυγέ μην αφήσεις ανεκμετάλλευτη την φαντασία σου και χρησιμοποίησε την ώστε να κάνεις την ζωή σου ευκολότερη και πιο όμορφη. Σε αποφάσεις που θα χρειαστεί να πάρεις, μην βιαστείς και πάρε τον χρόνο που χρειάζεσαι για να ζυγίσεις πρώτα τα υπέρ και τα κατά.\nΣτην ερωτική σου σχέση, αν είσαι Ζυγός, ενδέχεται σήμερα να προκύψουν θέματα που θα σε οδηγήσουν σε διαφωνίες και παρεξηγήσεις με τον σύντροφο σου. Χρειάζεται υπομονή και ψυχραιμία, ώστε να λυθούν χωρίς να χαλάσει η καρδιά κανενός. Οι ελεύθεροι του ζωδίου θα νιώσετε έναν αέρα ανανέωσης να σας ξυπνά τις αισθήσεις. Βγείτε επειγόντως έξω από το σπίτι!!!\nΗ ημέρα δεν είναι κατάλληλη για να κάνεις δραστικές αλλαγές που αφορούν την δουλειά σου, λόγω των αναποδιών που θα προκαλέσει η αρνητική όψη ανάμεσα στην Σελήνη και τον Πλούτωνα. Είναι προτιμότερο τώρα να ασχοληθείς με την μελέτη των παραμέτρων και την οργάνωση των επόμενων επαγγελματικών σου κινήσεων, περιμένοντας την κατάλληλη στιγμή για να τις εφαρμόσεις. Τα οικονομικά σου αρχίζουν και έχουν μια ισορροπία. Προσπάθησε να ξεκαθαρίσεις εκκρεμότητες και χρέη του παρελθόντος.\nΗ ημέρα δεν ενδείκνυται για δράση, αλλά είναι κατάλληλη για περισυλλογή, ανασυγκρότηση δυνάμεων και οργάνωση σχεδίων. Προσπάθησε να μην ανακατεύεσαι στις υποθέσεις των άλλων, όταν αυτό δεν σου έχει ζητηθεί. Κάποιο οικογενειακό σου πρόσωπο θα σου κάνει παράπονα για την απουσία σου.\nΌσο πληγωμένος κι αν νιώθεις από την σχέση σου, προτίμησε σήμερα να μην ανακοινώσεις τις αποφάσεις σου και να δώσεις μία δεύτερη ευκαιρία στον σύντροφο σου να σου αποδείξει ότι τα πράγματα δεν είναι όπως φαίνονται. Προτίμησε την παρέα των φίλων σου που σε ξέρουν καλά και μπορεί να σε συμβουλεύσουν κατάλληλα. Εάν δεν έχεις μόνιμο δεσμό, μπορείς να περάσεις ευχάριστες στιγμές με ένα άτομο από το επαγγελματικό σου χώρο, ώστε να γνωριστείτε καλύτερα και όλα είναι πιθανά!!!\nΤο οργανωτικό σου πνεύμα και η μεθοδικότητα σου θα σου φανούν χρήσιμα στα επαγγελματικά σου. Οι κουβέντες που θα κάνεις σήμερα με τους συνεργάτες σου μπορεί να δώσουν λύσεις ή άλλες εναλλακτικές σε υποθέσεις που σε προβληματίζουν. Στα οικονομικά σου απόφυγε περιττές σπατάλες και φρόντισε να τακτοποιήσεις εκκρεμότητες του παρελθόντος.\nΚάποια χαρούμενα γεγονότα που θα συμβούν σήμερα, θα σε βοηθήσουν να ανέβει πολύ η ψυχολογία σου και να αναθεωρήσεις πολλές καταστάσεις που μέχρι τώρα τις έβλεπες αρνητικές. Φρόντισε να αξιοποιήσεις την θετικότητά σου κατάλληλα, για να πετύχεις τα επιθυμητά αποτελέσματα. Θα υπάρξουν ευκαιρίες για επιτυχία και ευόδωση των σχεδίων σου.\nΗ σεξουαλικότητα σου σήμερα θα παρασύρει και τον σύντροφο σου σε ανομολόγητες καταστάσεις που θα φτιάξουν την διάθεση και των δύο και θα ανανεώσουν τον έρωτα σας. Εάν είσαι μόνος σου, μην καταθέτεις τα όπλα με την πρώτη δυσκολία και επαναπροσδιόρισε τις τεχνικές προσέγγισης του στόχου σου σήμερα που η Σελήνη θα κινείται στον Λέων και ευνοεί την έναρξη ερωτικών δεσμών.\nΗ αυτοπεποίθηση σου σήμερα χτυπάει κόκκινο. Μην παρασυρθείς όμως σε επιπόλαιες κινήσεις που δεν πρόκειται να φέρουν το αποτέλεσμα που θέλεις. Μείνε προσγειωμένος και προχώρησε μελετώντας καλά όλες τις παραμέτρους. Στα οικονομικά σου παρουσιάζονται ευκαιρίες που πρέπει να τις εκμεταλλευτείς. Θα σου φέρουν πολύ καλά έσοδα.\nΗ σημερινή ημέρα σου χαρίζει ευελιξία και επικοινωνιακή διάθεση, ώστε να διευρύνεις τον κύκλο των γνωριμιών σου. Επίσης σου χαρίζει και αρκετή υπομονή η οποία θα σου φανεί χρήσιμη λόγω κάποιων δυσκολιών που θα σου προκαλέσει η αρνητική όψη που θα πραγματοποιήσει η Σελήνη με τον Πλούτωνα. Κάνε τις απαραίτητες επαφές που χρειάζεσαι αλλά να θυμάσαι να περιμένεις την κατάλληλη στιγμή για να δράσεις.\nΣήμερα φίλε Αιγόκερε δες μερικές καταστάσεις στην σχέση σου με αρκετό ρεαλισμό. Μην θυμώνεις με το παραμικρό, γιατί μερικά πράγματα μπορεί να μην είναι έτσι όπως δείχνουν. Οι αδέσμευτοι εκπρόσωποι του ζωδίου, να περιμένετε μία ευχάριστη είδηση από το άτομο που σας ελκύει, μιας και η γοητεία σας θα είναι σήμερα στα ύψη της και κανείς δεν θα μπορεί να σας αντισταθεί.\nΣτην δουλειά σου οι προτάσεις αλλά και οι συνθήκες θα είναι αρκετά καλές. Μην πάρεις αποφάσεις, αν δεν τις έχεις μελετήσει καλά από πριν. Στα οικονομικά σου υπάρχουν υποχρεώσεις που πρέπει να καλύψεις και να τακτοποιήσεις θέματα που πρέπει να γίνουν τώρα.\nΑγαπητέ Υδροχόε, μείνε σήμερα προσηλωμένος στους στόχους σου και κάνε ότι μπορείς για να μην χάσεις την μπάλα. Η αρνητική όψη που πραγματοποιείται ανάμεσα στην Σελήνη με τον Πλούτωνα θα προκαλέσει μικροεμπόδια στην έμβαση των υποθέσεων σου που θα αποσπάσουν την προσοχή σου. Κάνε υπομονή και μείνε όσο μπορείς πιο ψύχραιμος.\nΝα θυμάσαι ότι ο έρωτας έχει ανάγκη από φαντασία για να κρατηθεί ζωντανός. Με γνώμονα αυτό στο μυαλό σου κάνε ότι χρειαστεί για να φέρεις κοντά τον σύντροφο σου και μην αφήσεις τα προβλήματα της καθημερινότητας να σας απομακρύνουν. Εσύ που κάνεις παρέα με την μοναξιά, πρέπει να αλλάξεις κάποια πράγματα στην ζωή σου, για να αφήσεις χώρο ώστε να έρθει ένα νέο πρόσωπο δίπλα σου.\nΚάποια καλά νέα στην επαγγελματική σου ζωή σήμερα θα σε χαροποιήσουν αν είσαι Υδροχόος. Κάποιες καθυστερήσεις και κάποιες αντιρρήσεις που θα προβάλλουν οι συνεργάτες σου, ενδέχεται να σε προβληματίσουν, αλλά θα είναι πρόσκαιρες.\nΑγαπητέ Ιχθύ φρόντισε να βάλεις προγραμματισμό και να ξεκαθαρίσεις κάθε είδους εκκρεμότητες που έχεις από το παρελθόν και σε έχουν κουράσει ψυχικά. Μην κάνεις καινούργια ξεκινήματα αφήνοντας πράγματα του παρελθόντος ακάλυπτα. Όσο θετική κι αν είναι αυτή η περίοδος και όσες ευκαιρίες κι αν σου παρουσιαστούν, να ξέρεις ότι κάποιες στιγμές πρέπει να ξεκουράζεσαι κιόλας.\nΗ μέρα θα σε κάνει ιδιαίτερα συναισθηματικό και θα σου δώσει την τάση να έρθεις κοντά στον σύντροφο σου, καλύπτοντας έτσι τα κενά που έχουν δημιουργηθεί μεταξύ σας το τελευταίο διάστημα. Και εσένα που ακόμη δεν λέει να σε αφήσει η μοναξιά μην ανησυχείς, γιατί υπάρχουν πολλά φιλικά σου άτομα που σε βλέπουν με άλλο μάτι. Δες τους και εσύ διαφορετικά και δε θα χάσεις!!!\nΝα είσαι σήμερα όσο πιο αντικειμενικός γίνεται στις συνεργασίες σου και να αναλάβεις την ευθύνη της γνώμης σου. Στα οικονομικά σου μην αμελήσεις τίποτε και προπάντων μην αφήσεις τίποτε για τις επόμενες ημέρες. Μπορείς να κάνεις οικονομικές συζητήσεις.


ΑΝΤ1: Ζητάει με αγωγή τη φυλάκιση συνδικαλιστών\nHome / Ενημέρωση / ΑΝΤ1: Ζητάει με αγωγή τη φυλάκιση συνδικαλιστών\nΚυριακή, 27.2.2011, 14:29\nΔιαβάστε: Τι καταγγέλει η Ένωσης Τεχνικών Ελληνικής Ραδιοφωνίας\nΤην ίδια ώρα που η Ένωση Ιδιωτικών Τηλεοπτικών Σταθμών Εθνικής Εμβέλειας ζητάει από τον αναπληρωτή υπουργό Πολιτισμού, Τηλέμαχο Χυτήρη να καταργήσει τη «βιομηχανία των αγωγών» με τη λογική της «ταρίφας» που επιβάλει το κατώτατο όριο αποζημίωσης, ο ΑΝΤ1 χρησιμοποιεί το «όπλο» που καταγγέλει για να αντιμετωπίσει τη συνδικαλιστική ένωση των τεχνικών ήχου.\nΣτην ανακοίνωσή της, η ΕΤΕΡ, καλεί το ΕΣΡ «να ελέγξει την νομιμότητα της άδειας του ραδιοσταθμού Αντ1, καθώς η διοίκησή του προσπαθεί να αποδομήσει την ειδησεογραφική του δομή».\nΔιαβάστε την ανακοίνωση της ΕΤΕΡ:\n80.000 Ευρώ επί ποινή φυλάκισης του Προέδρου και της Γενικής Γραμματέως για 1 χρόνο ζητά με Αγωγή της η διοίκηση του ραδιοσταθμού Αντέννα.\nΟι διοικούντες τον ραδιοσταθμό Αντέννα, προσπαθούν, ανεπιτυχώς να καταστείλουν το φρόνημα και την αγωνιστικότητα των μελών μας. Ονειρεύονται την πλήρη απαγόρευση του συνδικαλίζεσθαι και την ποινικοποίησή του. Ερημοποιούν συνεχώς τις ζωές εργαζομένων προσθέτοντάς τους, με τις ευλογίες των κυβερνώντων, στους ανέργους. Δηλώνουν στα Ελληνικά Δικαστήρια, ξεδιάντροπα και ανερυθρίαστα, ότι απολύουν όποιον είναι παντρεμένος/νη, έχει παιδιά και προϋπηρεσία γιατί κοστίζει περισσότερο από κάποιον χωρίς οικογενειακά βάρη και προϋπηρεσία. Μεταλλάσσουν αποινώς, στην ουσία, το πρόγραμμα του ιστορικού ραδιοσταθμού από ενημερωτικό σε μουσικό. Αδειάζουν μέσω σωρείας απολύσεων τον ραδιοσταθμό από το προσωπικό του προσπαθώντας να τον κάνουν(;) θελκτικό προϊόν μεταπώλησης(;). Και τέλος, αφού η κυβέρνηση τούς κλείνει το μάτι, ζητούν την ολοσχερή οικονομική αλλά και βιολογική σύνθλιψη της Ένωσης και των στελεχών της.\n– Καλούμε τους «διοικούντες» του ραδιοσταθμού Αντέννα να αφήσουν τη συμπεριφορά τύπου σερίφη γιατί δεν τους παίρνει. Να κοιτάξουν να συμμαζέψουν τα του οίκου τους και τις καθημερινές παρανομίες τους.\n– Καλούμε το Σώμα Ειδικών Επιθεωρητών Εργασίας να ελέγξει το ημερήσιο πρόγραμμα εργασίας των Τεχνικών το οποίο βρίθει παραβιάσεων της ΣΣΕ μας.\n– Καλούμε το ΣΕΠΕ να απαντήσει στην προκλητικότητα της διοίκησης του ραδιοσταθμού που διατείνεται ότι και να ελέγξει το ΣΕΠΕ θα βάλει κανένα 3άρι χιλιάδες ευρώ πρόστιμο και τέλος.\n– Καλούμε το ΣΕΠΕ και το ΚΕΠΕΚ Αθηνών να ρίξει μια ματιά στις απαράδεκτες συνθήκες εξαερισμού και υγιεινής.\n– Καλούμε το Ε.Σ.Ρ να ελέγξει την νομιμότητα της άδειας του ραδιοσταθμού Αντ1, καθώς η διοίκησή του προσπαθεί να αποδομήσει την ειδησεογραφική του δομή.\n– Καλούμε τέλος την κυβέρνηση να βάλει τέρμα στον κατήφορο της αντεργατικής υστερίας των εργοδοτών με την άμεση κατάργηση και στα χαρτιά επιτέλους της δήθεν … κοινωφέλειας των ιδιωτικών ραδιοσταθμών.\nΗ κερδοσκοπία και η αντεργατική συμπεριφορά των διοικούντων του ιδιωτικού ραδιοσταθμού Αντέννα με την παράλληλη χρήση του αγαθού της δημόσιας συχνότητας δεν είναι δυνατόν να χαρακτηρίζονται κοινωφελές έργο. Πρόκειται για σκανδαλώδη συμπεριφορά χαϊδέματος της εργοδοσίας από τους κυβερνώντες.\nΟι απειλές, η ποινικοποίηση και οι διώξεις μάς ατσαλώνουν και να είστε σίγουροι δίνουν, πραγματικά, μεγαλύτερο και ουσιαστικότερο νόημα στο αγώνα μας για την υπεράσπιση των εργαζομένων και της Συλλογικής Σύμβασης Εργασίας μας.\nΥΓ. Η παρούσα δεν υπογράφεται, για λόγους δεοντολογίας, από τον Πρόεδρο και την Γενική Γραμματέα του Διοικητικού Συμβουλίου αλλά από τους αναπληρωτές τους, καθ όσον είναι εναγόμενοι της από 15/2/2011 αγωγής του Αντέννα που μας επεδόθη χθες και με την οποία ζητούνται 80000 ευρώ υπό την απειλή φυλάκισης 1 έτους για τον καθένα.


HMMY And The City: Σεπτεμβρίου 2011\nΠού είναι το σαλιάγκι οέο??\nΕίπα στην αρχή να το κάνω διαγωνισμό, αλλά δεν μου αρέσει να αποφασίζω μόνη μου! Είμαστε συνδιοίκηση τρομάρα μας!! Προ-διαγωνισμός λοιπόν, για να δούμε συμμετοχές, ενδιαφέρον και γενικά να ταράξουμε τα νερά εκεί όξω (προσοχή, σηκώνεται τσουνάμι....)\nΤο θέμα μας λοιπόν είναι το σαλιάγκι, το οποίο φυσικά δεν έχει εμφανιστεί ακόμα στο σπιτικό μας (νομίζω την τρόμαξα με αυτά που της είπα ότι άλλαξα στο σπίτι... Μην αγχώνεσαι σαλιάγκι, αγόρασα καινούργιους λιόσπορους!!!)\nΈτσι λοιπόν σας καλώ όλους να κάνετε μια εικασία για το πότε θα έρθει το σαλιάγκι σπίτι. (όχι δεν έχω βρει άλλη σιχαμερή αηδία σπίτι, αλλά όπως και να χει αγχώνομαι χωρίς την παρουσία του ουλτιμειτ κατσαριδοκτόνου!!!!)\nΓια να το κάνω πιο ενδιαφέρον, αν δούμε συμμετοχή θα ανεβάσουμε φωτογραφία ενός πρωταγωνιστικού προσώπου του μπλογκακιου μας....\nΝα πέφτουν τα στοιχήματα λοιπόν!\nΑναρτήθηκε από roza στις 6:37 μ.μ. 9 σχόλια:\nΓράμμα απο το μέτωπο!\nΑγαπητό μου πλυντήριο,\nΕίμαι καλά εις την υγείαν μου και το ίδιο επιθυμώ και δι'υμάς!\nΑναβάλλεται η αυριανή αναχωρησή μου για την Παρασκευή! Τουτεστιν,έχεις άλλες 4 μέρες να αλλαξεις την διάταξη των πραγμάτων σε όλο το σπίτι! Αλλά ας τα πάρουμε με τη σειρά:\n1)πάνω στο τραπεζάκι υπηρχε μόνο μια φρουτιέρα με κάτι λιόσπορα μέσα,τι μπορεί να έκανες λοιπόν????\n2)μονάχα ένα θα σου πω: Αν βρήκες βιβλίο τηλεπικοινωνιακών,ελπίζω να το έκρυψες καλά!!Κατα τα άλλα δεν έχω θέμα!\n3)οταν λές γραφείο,εννοείς αυτό που πετάμε τα ρούχα μας πάνω;;;\n4)Αγάπη,στο πάγκο της κουζίνας μόνο ο ιησούς χριστός θα μπορούσε να βάλει τάξη με ένα θαυμα!!!Ή και εμείς αν βάζαμε ράφια στο ντουλάπι! Αλλα τώρα που το ξανασκέφτομαι...και ράφια να βάζαμε μετά θα έπρεπε ή να φοράμε ξυλοπόδαρα για να φτάσουμε τα πιπέρια και τα αλάτια ή να σκαρφαλώνουμε στο νεροχύτη! Τελικά επιστρέφω στην εκδοχή του ιησού χριστού!!!\n5)Έλα ξεκόλλα,τα έπιπλα στο σαλόνι- αν δε φύγει το τραπέζι της κουζίνας -δε μπορούν να πάνε πουθενά αλλού! Τι έκανες,μαρή;;;\n6) Ο λόγος σου με χόρτασε και το ντολμαδάκι φάτο!!! Αφου χαρακτήρισες το ντολμαδάκι μου καταπληχτικό μπροστά σε ολόκληρη μπλογκόσφαιρα, μου αρκεί!\n(τα θυμάσαι αυτά τα καραγκιοζιλίκια που τα έβαζες να εμφανίζονται στα προγράμματα;;;)\n1) Ρε δε ξέρεις τι χαρά μου έδωσες!!!δεν απογοητευομαι!! θα το ξαναβρούμε!\n2)Τον Φανιιιιη τον βρήκες στη θήκη των γυαλιών μου;;; ή ήταν χύμα κάπου στο σπίτι;;;\n3) Που πήγε ρε παιδιά η κατσαρόλα;;; Ρε φιλαράκι,θυμάσαι που στο λεγα όσο ήμουν εκει οτι την είχα χάσει και συ δε με πίστευες!!! Δεν είμαι τρελλή σου λέω!!!\n4)Μιλάς για το κόκαλο απο μπριζόλα κάτω απο τον καναπέ ή βρήκες και τίποτε άλλο;;;\n5) Έλα σταμάτα θα με πάρουν τα κλάμματα!!!!!\n6)Μιλάς για ΤΗΝ σοκολάτα;;;αυτή που μου είχες δώσει οταν εξεταζόμουν σε ένα εργαστήριο;;;\n7)οι σημειώσεις δικές σου είναι...αλλα άμα τις κάνουμε σταχτυ και μπέρμπερι πολύ θα χαρώ παναγία μου!!!!\n8) Οταν λές ΑΛΛΑΞΕΣ ΛΑΜΠΑ εννοείς και αυτές στο φωτιστικό του σαλονιού;;; Ελπίζω να ήταν το αδέλφι εκει δίπλα!!!\nΥΓ1 Ασε ρε τα υπογλώσσια!!έχω τα atarax μου στο μπάνιο!!μια χαρα,μη ξοδευεσαι!\nΥΓ2 Ρε μαν τώρα που σου έγραφα\nα) κατάλαβα οτι μένω σε ένα ελεεινό και τρισάθλιο σπίτι,ενώ οταν ζούσα σε αυτό θεωρούσα φυσιολογικά τα πεταμένα ρούχα και το κόκαλο της μπριζόλας(αν και τώρα που το ξανασκέφτομαι αυτο το πέταξα όταν άλλαξα θέση στο καναπέ...για πές!!για πές!! τι βρήκες;;)\nβ)επίσης μου άρεσε πολύ που αντι να χρησιμοποιήσουμε το συμβατικό τρόπο του τηλεφώνου,στέλνουμε αναρτήσεις!\nΥΓ3 Αντε καλέ,θα φέρω μπιφτέκια της μάνας μου...δε χρειάζεται να πάς στο σουπερ μαρκετ!\nΥΓ4 Πρέπει να ξεκινήσει ο διαγωνισμός...Το κοινό περιμένει το δώρο του!!!\nΥΓ5 θα κάνω την αρχή με μια ερώτηση για να ζεσταθούμε,κάτι σαν τεστάκι:\nΠοσοι προγραμματιστές χρειάζονται για να αλλάξουν μια λάμπα;;\nΥΓ5 έκανες γενική,μαρή;;; ή μου φάνηκε;;;κάμε κουράγιο ,ψυχή μου και θα έρθω να πλέξουμε μαζί!!! θα κάνουμε και χαλί!!!\nΥΓ6 Καλέ, μή άλλα δώρα!!!Τωρα θα έρθει το δικό μου!!!\nΥΓ7 Το δικό μου δώρο το δοκίμασες και συ;;;κάνει δουλειά τελικά;;;\nΥΓ8 Θέλω κάτι να περιγράψει τη καταστασή μας :\nΔεν έχουμε μυαλό!!Δεν είμαστε καλα!!! φωνάζει το χωριο τρελλό απο χαρα!!!\nΥΓ9 Ο Μόσιαλος πάλι εμφανίστηκε μπροστά μου!!! Τώρα πρέπει να βρω τρόπο να κατεβάσω τα μαλλιά μου πάλι στη θέση τους!!\nΥΓ10 Ρε γαμώτο,γρουσούζεψα τον ήρωα του forum!! Απο την μέρα που τονε μελέτησα δε ξανάγραψε!!!\nΥΓ11 Ρε μαν,βαριέμαι τόσο πολύ που μπορώ να γράφω για ώρες μαλακίες!!!\nΥΓ12 μετά τον μαραβέγια είπα να ανεβάσω κέφι με encardia!Πω ρε φίλε!!!αρνείται πεισματικά να ανεβάσει άλλο τραγούδι\nΥΓ13 Ρε συ μπορώ να στύψω και άλλο το κεφάλι μου για να βρω και άλλη μαλακία αλλα θα σκάσω!\nΥΓ14 θυμήθηκα οτι ήθελα να παρασύρω μαζί μου στο βουρκο της βαρεμάρας και τους υπολοιπους οπότε θα τους παρουσιάσω μόνο ένα λινκ και μετα αυτοι θα φταίνε για το κάψιμο: μη με πατήσεις είμαι ΔΑΙΜΟΝΑΣ!!!\nΥΓ15 τελικά το αποφάσισα,θα σε αφήσω!!πάω να σχολιάσω σε κανένα άλλο μπλογκ! θα πάρω τη γλίτσα μου και θα τη φτύσω αλλού!\nΥΓ16 http://www.youtube.com/watch?v=shPET-znvnk (δε θα με νικήσει αυτό!!το έβαλα λινκ) καληνύχτα κεμαλ! περιμένω τη συνέχεια!\nCU soon, baby\nΑναρτήθηκε από roza στις 2:34 π.μ. 5 σχόλια:\nΕίμαστε σε μια δύσκολη ηλικία. Το σαλιάγκι έχει ήδη κλείσει τα 24 και βαδίζει στο 25ο ετος ζωής του με αργό και νωχελικό βήμα και εγώ ως νεότερη πρέπει να το προσέχω μην μου πάθει τίποτα!!\nΈτσι είπα να σου δώσω ένα hint για το τι θα ζήσεις όταν γυρίσεις στο σπιτικό σου..\nΔε φταίω εγώ! Έλειπες και κάπως έπρεπε να απασχολήσω τον εαυτό μου.. Με έπιασαν που λες 2-3 παροξυσμοί και κάθε φορά καθάριζα διαφορετικό κομμάτι του σπιτιού. Μπορεί να το πάρεις στραβά που πείραξα πράγματά σου, αλλά θα με συγχωρέσεις, ε?ε?Ε?\nΛοιπόοοοοον, κάτσε να δούμε τι χάλασα!\n1. Την διάταξη των πραγμάτων πάνω στο τραπεζάκι\n2. Την διάταξη των πραγμάτων πάνω στην βιβλιοθήκη (!!)\n3. Την διάταξη των πραγμάτων πάνω στο γραφείο\n4. Φλέρταρα με την ιδέα της διάταξης των πραγμάτων στον πάγκο, αλλά δεν υπάρχει σωτηρία νομίζω... (αν είχα ξύλα θα σου έφτιαχνα ράφι για το ντουλάπι στις 4 η ώρα προχθές το πρωί, αλλά ευτυχώς δεν είχα!!)\n5. Παραλίγο την διάταξη των επίπλων στο σαλόνι.\n6. Επειδή όλα αυτά μου άνοιξαν την όρεξη, έφαγα όλα τα ΚΑΤΑΠΛΗΚΤΙΚΑ ντολμαδακια που έκαμες (θα σου φτιάξω και άλλα στο υπόσχομαι!! Αλλά πρέπει να μου λες τι να κανω γιατι δεν ξέρω η άχρηστη!!)\nΌλες αυτές οι ανακατωσούρες είχαν πολλά αποτελέσματα!\n1. Βρήκα το καλώδιο που έψαχνες για το κινητό (και νομίζω το ξαναέχασα)\n2. Βρήκα το σκουλαρίκι/κουκουβάγια/Φανιιη!!!!\n3. Δεν βρήκα την κατσαρολίτσα και έχω αρχίσει να αγχώνομαι για το που μπορει να βρεθεί τελικά..\n4. Βρήκα το φαγητό που κρύβει η γάτα για τις δύσκολες ώρες (το πέταξα πες της, αλλά είμαι έτοιμη για την εκδίκησή της όποτε θέλει!)\n5. Βρήκα μια μεγάλη λούτρινη θαλάσσια χελώνα και συγκινήθηκα\n6. Βρήκα ένα περιτύλιγμα σοκολάτας και συγκινήθηκα.\n7. Βρήκα σημειώσεις μου από αλγορίθμους και συγκινήθηκα (θα έχουμε τουλάχιστον πολύ χαρτί να καίμε το χειμώνα που δεν θα ανάβουν πάλι τα καλοριφέρ!!)\n8. Αλλαξα τις λάμπες για να βλέπω να τα κάνω όλα αυτά (και φυσικά για να πλέκω!)\nΣε περιμένουν επίσης ένα δώρο και μία έκπληξη!\nΟυφ, δεν ξέρω αν θα τα αντέξεις όλα μαζεμένα. Θα πάω αύριο να αγοράσω υπογλώσσια να είμαστε σίγουροι! Θέλεις να πάρω και τίποτα άλλο από το σούπερ μάρκετ? Τι τραβάει η ορεξή σου;\nΑναρτήθηκε από roza στις 12:39 π.μ. 6 σχόλια:\nΣαλιάγκι, I miss you...\nΝαι ναι, εκφραση αιώνιου έρωτος και πάθους από το πλυντήριο στο σαλιάγκι ήταν αυτή. Αναμειγμένη με λίγη πίκρα και νοσταλγία. Με παράτησε φίλτατοι αναγνώσται!!!! Ω ναι!! Εφυγε, πήρε και την γάτα (τι κάνει το ψοφίμι;;) και με άφησε μονάχη στους 16 τοίχους (ναι τους μέτρησα!!Είναι στρογγυλός ο αριθμός!) του σπιτιού μας... Κι εγώ από την θλίψη μου κάθομαι και βάζω απανωτά πλυντήρια, κλειδώνομαι στην κουζίνα (εκεί είναι το πλυντήριο-συσκευή) και το παρακολουθώ με τις ώρες να γυρνάει.. Και του λέω τις κακίες μου, γιατί κάπου πρέπει να πετάξω κι εγώ την χολή μου, ρε σαλιάγκι, και πήρες μαζί σου και τον συναισθηματικο κάδο..\nΚαι πιο πολύ απ όλα να σας πω την μαύρη μου αλήθεια με πείραξε που μου πήρε τη γάτα... Περίμενε σαλιάγκι, μην βιάζεσαι να βγάλεις συμπεράσματα. Θα σου παραθέσω τα γεγονότα να καταλάβεις.\nΠρώτα όμως θέλω να κάμω μια μικρή παρένθεση για να καταλάβουν και οι αναγνώστες.\nI am a dogs person! Λατρεύω τους σκυλούκους!! Ακόμα και τους κακάσχημους και κακιασμένους σκυλούκους που τσαντίζονται όταν ακούω μεθυσμένα ξωτικά και Rolling Stones και σηκώνουν τη γειτονιά στο ποδάρι. Ακόμα και εκείνους τους γκρινιάρηδες σκυλούκους που ζουν όλη τους τη ζωή σε ένα μπαλκόνι και η μόνη τους απασχόληση και ευτυχία είναι να σου γαυγίζουν μεσα στη μούρη εκτοξεύοντας ταυτόχρονα άπειρα σαλια προς την κατεύθυνσή σου όταν βγαίνεις στο μπαλκόνι σου που τυχαίνει να είναι δίπλα στο δικό τους..\nΌπως ίσως έχετε υποψιαστεί όμως αγαπητοί αναγνώσται, στο κλικλικόσπιτό μας συγκατοικούμε και με μία γάτα, δώρο στο σαλιάγκι πριν από 1,5 χρόνο (όχι απο εμένα φυσικα.. δεν βάζω ποτέ τα χεράκια μου να βγάλω τα ματάκια μου!!) Η γαττούλα αυτή είναι μετρίου αναστήματος, παρδαλή (άσπρο, μαύρο και κόκκινο) με κίτρινα μάτια, μεγάλα αυτιά, λεπτή και καταζητείται και 28 διαφορετικές χώρες! Φήμες λένε ότι μια φορά συνάντησε τον πάπα (το γνωστό μαθουσάλικο) και αυτός έτρεξε κατοστάρι σε 3 δευτερόλεπτα. Είναι διασταύρωση δαίμονα με βαμπίρ και σίγουρα την έχω δει να πρωταγωνιστεί σε μια ταινία του Ροντρίγκεζ με βαμπίρια που κατασπαράζουν τον Τζόρτζ τον Κλούνει..\nΑλήθεια σας λέω, την έχω πετύχει να με περιμένει πίσω από τον καναπέ να περάσω για να μου γρατζουνίσει το πόδι. Και στοχεύει πάντα στον αχίλλειο τένοντα, για να προκαλέσει καλή ζημιά, όχι μετριότητες.. Και όταν αποφασίσει να με γλείψει με την τραχιά της γλώσσα (τρομερά ανατριχιαστικό!!!) το κάνει πάντα με ένα ύφος 'τώρα σε δοκιμάζω να δω αν είσαι καλή στο αλάτι..'\nΔεν θα συνεχίσω άλλο τις αβρότητες για το γατί (θα σας αποκαλύψω και άλλα εν ευθέτω χρόνω) και εδώ θα κλείσω αυτήν την παρένθεση.\nΠου λες σαλιάγκι, προχθές αποφασίζω να πλύνω μια μπλουζίτσα στο χέρι γιατί ήταν μοναχή της σκούρη και μαυριδερή και ως γνωστόν δεν ανακατεύουμε μαύρα με άσπρα στο πλυντήριο καθώς είναι σαν να βάζεις την ΚΚΚ στο ίδιο δωμάτιο με τους κατοίκους της Νέας Ορλεάνης..Πανικός!!\nΠαίρνω λοιπόν την λεκάνη, της χώνω μια γερή δόση του πανίσχυρου απορρυπαντικού που μυρίζει μανούλα, και την ξεχνάω εκεί για 2 μέρες... Αποφασίζω που λες να την ξεπλύνω επιτέλους πριν αποσυντεθεί στις ίνες εξ ων συνετέθει. Πλησιάζω την μοσχομυριστή λεκάνη και τι να δω; Ένα πτώμα μεγαλύτερο από οποιοδήποτε άλλο έχεις δει EVER! Αλήθεια σε λέω, δεν ξέρω αν είχε φουσκώσει από τα νερά και είχε διπλασιαστεί, αλλά ήταν κάτι σε φασούλας κατσαριδών. Φρίκη εγώ, με ξέρεις! Ούτε νεκρές, δεν τις αντέχω, καμία κουβέντα για ζωντανές. Ευτυχώς ήταν και το αδέρφι μου στο σπίτι και κανόνισε τα της ταφής (την ρίξαμε στην τουαλέτα). Αυτός που την είδε και από πιο κοντά δήλωσε ότι είχε και δύο κόκκινα μάτια στο κεφάλι και τον κοιτούσανε..\nΓι αυτό μια θερμή παράκληση, γύρνα πίσω, ή τέλος πάντων, στείλε την γάτα με κούριερ... Και δεν ξέρω για σένα αλλά εγώ το θεωρώ προσωπική απειλή ότι στείλανε τον μεγαλύτερο γκοτζίλα στο σπίτι του μάστερ κατσαριδοντόνου σαλιαγκιού (αγαπητοί αναγνώστες, θυμήστε μου να σας πω και αυτές τις ιστορίες για το κουνιοτράμπαλο σαλιάγκι...) Ξεκινάνε επανάσταση!! Βοήθεια!\nΥΓ : Σου είπα ότι μου έλειψες;\nΥΓ1: Παρόλα όσα διαβάσατε παραπάνω, το αγαπάω το σκασμένο το γατί (παρεμπιπτόντως το όνομα της γάτας είναι 'Γατα'! Ευφάνταστο...)\nΥΓ2: Τον κακιασμένο γατούλη που σας κοιτάει απειλητικά όταν μπαίνετε να διαβάσετε το μπλογκ μας τον έβαλε το σαλιάγκι 2-3 μέρες πριν φύγει για να με γλυκάνει που θα με παρατούσε για τόσο καιρό και ξέρει τον έρωτα που του έχω.. Είναι ο μόνος γατούλης για τον οποίον έχω εκφράσει θετικά συναισθήματα και ένας από τους μεγαλύτερους λόγους που πήγα στο Παρίσι, για να αποκτήσω ότι αντικείμενο μπορείτε να φανταστείτε με την φατσούλα του πάνω (μέχρι και σε βρακί τον είδα, αλλά μα τον τουτατή, δεν το πήρα)\nΥΓ3: Ναι το μετάνιωσα που δεν το πήρα εκείνο το βρακί.\nΥΓ4: Αμερικλάνε, ο διαγωνισμός έρχεται σε πολύ λίγο. Στον ετοιμάζω να είναι πλουμιστός και τσαχπινογαργαλιάρικος. Μην μου γκρινιάζεις μόνο!\nΚαι ένα τραγουδάκι για καληνύχτα:\nΑναρτήθηκε από roza στις 2:39 π.μ. 2 σχόλια:\nΣας λείψαμε ????\nΒασικά δεν έχω κάτι συγκεκριμένο να γράψω...αλλα δε θα κολλήσω σε τέτοιες λεπτομέρειες τώρα!\nΤο ξανασκέφτηκα...Θα γκρινιάξω! Αλλά όχι,δε θα το κάνω!!θα είμαι μια κυρία!\nΤο βρήκα! Θα σας μιλήσω για τον θαρραλέο του πολυτεχνείου!!!\nΠου λέτε ,λοιπόν, εμείς έχουμε ένα ωραιότατο forum στο πολυτεχνειο! Εκει πέρα μπαίνουν: φοιτητές,καθηγητές,συμβασιούχοι,γραμματείς,βιβλιοθηκάριοι κ.α Και όπως καταλαβαίνεται ο καθένας απο όλους αυτούς ανοίγει ενα θέμα και λέει τη μαλακία του! Ο ΗΜΜΥ τώρα -που είναι Ηλεκτρονικός Μαλάκας Με Υπογραφή - ΛΥΣΣΑΕΙ εκει μέσα!!! Δωστου πληκτρολόγιο,παιδί μου, και πάρε του την ψυχή!!! Ο,τι δε μπορεί να σου πεί κατα πρόσωπο, στα λέει μέσω forum, η κότα!\nΟ ΗΜΜΥ εν ώρα δράσης!\nΣχολιάζει για θέματα της σχολής του, για την οικονομία, για το εκπαιδευτικό , το μεσανατολικό ,τους ζαπατίστας, το φαινόμενο του θερμοκηπίου , την κλήρωση στο champions league, τα αποτελέσματα αγώνα, τον τράκτορα του φορτηγού και πολλά πολλά άλλα! Και το πρόβλημα δεν είναι οτι έχει να πεί μια μαλακία για όλα! Το πρόβλημα είναι οτι σε ένα και μόνο θέμα με τίτλο π.χ ΣΥΝΕΛΕΥΣΗ ΕΝΙΑΙΟΥ ΣΥΛΟΓΟΥ ΦΟΙΤΗΤΩΝ καταφέρνει να συνδυάσει όλες τις παραπάνω αηδίες του!\nΕπίσης, τον ημμυ στα forum τονε ξεχωρίζεις και απο τις μεταμεσονύκτιες αναρτήσεις του! Είναι δεδομένο οτι απο κανένα άλλο τμήμα δε πρόκειται να μπει φοιτητής για να γράψει "+1" για το απο πάνω σχόλιο στις 5 το πρωί! Αλλά ξέρω γιατι το κάνει...Το κάνει για να σε μπερδέψει! Να μη μπορείς να καταλάβεις αν σου απάντησε λίγο πριν κοιμηθεί ή αφού έχει ξυπνήσει! Και σε μπερδευει ακόμα περισσότερο οταν σου απαντάει σχεδόν μόλις δημοσίευσες κάτι!Αυτό πραγματικά με έχει βάλει σε σκέψεις γιατί υπάρχουν τα εξής ενδεχόμενα:\nα) δε κοιμάται ποτέ\nβ) έχει συσταθεί συμμορία αποτελούμενη απο 4-5 ημμυ που κοιμούνται με βάρδιες!\nο ημμυ στο πέρασμα των αιώνων!\nΠάμε τώρα να δούμε τα πρόσωπα που συμμετέχουν στις ιντερνετικές συνεδρίες:\nα) ο μαλάκας καθηγητής -που ούτε και αυτός κοιμάται- και κάθεται όλη μέρα και όλη νύχτα και απαντάει σε αναρτήσεις. Το παρουσιαστικό του το μαντευεις: είναι αυτό το παιδάκι με τη γλίτσα στο μάτι που δε του μίλησες ποτέ στο σχολείο αλλα το βλέπεις στην ομαδική φωτογραφία στο τέλος της χρονιάς και θυμάσαι οτι αυτός είναι το χαφιεδάκι ή το φυτουκλάκι ή και τα 2 ταυτόχρονα (who forbid him)! Tέλος πάντων, αυτό το χαφιεδάκι/φυτουκλάκι με τα γυαλιά έγινε επιστήμονας και μας τα πρίζει με τα μηνυματά του και τις απαντήσεις του όλη μέρα! Εννοείται οτι είναι απεργοσπάστης και φυσικά όποιος διαφωνεί μαζί του είναι αναρχικός ή απλυτος αριστερος! Διαλέγεις και παίρνεις!!!\nΚαθηγητής μας οταν ήταν φοιτητής ακόμα και έτρεχε DOS απο δισκετα!\nβ) Ο μαλάκας συνάδελφος! Αυτός συνδυάζει τη γλίτσα του μπανανοσάλιαγκα, τις γνώσεις του "τράκτορα" και την υπομονή γαιδουριού! Απαντάει είτε με "+1" αν θέλει να δείξει την επιδοκιμασία στο παραπάνω σχόλιο, είτε με emoticon που δείχνει ένα κίτρινο ανθρωπάκι να χτυπιέται πάνω σε ένα τοίχο εκφράζοντας έτσι αποδοκιμασία! Όταν όμως έχει έμπνευση...μέχρι και τα απομνημονευματα του Μακρυγιάννη σου χτυπάει στην απάντηση!( Ο Μακρυγιάννης είναι πραγματική ιστορία!! Αν και τις τελευταίες μέρες έχουν ανεβάσει επίπεδο, τσακώνονται για μια φράση του Μπρεχτ! Σου λέω, είμαστε πολύ μπροστά!!!)\nΜε λίγα λόγια είναι ειρωνικοί,απροσάρμοστοι,τζάμπα μάγκες και καθυστερημένα! Για να σου δώσω να καταλάβεις ρε παιδί μου, όλοι οι συμφοιτητές είναι υποψήφιοι να πεταχτούν σα τσουτσου να πουν τη μαλακία τους αλλα ο ημμυ θα πει τη μαλακία του πιο γρήγορα απο όλους! Ταχύτητα αποκρισης της τάξεως των nanoseconds!\nΑντί για όπλα φαντάσου τον ημμυ με πληκτρολόγιο,σκληρό δίσκο και ποντίκι!\nΚαι τώρα ήρθε η ώρα να σας μιλήσω για τον μαχητή της βλακείας, τον υπερασπιστή της κοινής λογικής, τον τιμωρό της μαλακίας!!\nΤο παληκάρι το αγαπάμε έχει πεί οτι σκεφτόμασταν να πούμε αλλα ντρεπόμασταν! Γιατι αυτοί οι καραγκιόζηδες που ξεσκιζονται στο forum δενείναι πάνω απο 15 άτομα,αλλα κανουν δουλειά για 50! Ο Ηρωάς μας που λέτε κυνηγάει 2-3 άτομα που λένε τις περισσότερες βλακείες απο όλα και με το που γράψουν αυτοι σε ένα θέμα τους απαντάει απο κάτω! Μιλάμε έχει τρελλάνει κόσμο! Έχουν πάθει πανικό! Έχει φέρει το χάος! Κατάφερε μάλιστα να τους κάνει να σκάσουν για λίγο μερικούς απο τους εθισμένους! Να αγιάσει το χέρι του παναγία μου...έτσι να πληκτρολογεί πάντα! Άσε που έσπειρε το πανικό γιατι τους είπε "αυτά που μου λέτε εδω μέσα να έρθετε να μου τα πείτε μπροστά μου!!!" Το πήραν όλοι για απειλή και τρέχουν στα λαγούμια τους! Μια κοπελιά δε... Θίχτηκε γιατι της απάντησε με κεφαλαία!! Πω! Πω! παναγιά μου προσβολή!! Μου μίλησε με κεφαλαία! Νομίζω θα τα κάνω πάνω μου!!!\nΑλλά ο ΗΡΩΑΣ μας δε μασάει ρε!! Μπαίνει ο μαλακας καθηγητής να μας πει τα ίδια σε ακόμα ένα θέμα και τότε ο ΗΡΩΑΣ του λέει "πάλι εσύ εδω ρε φιλαράκο;;;" Ο λεβέντης-ΗΡΩΑΣ απαντάει και στα βλαμμένα και τους δίνει τις απαντήσεις που θα ήθελα εγώ να δώσω όπως "χεστήκαμε για τη γνώμη σου" , "μας τα πριξες φιλαράκο", "ξεκόλλα τη τυρόπιτα μωρή αρρώστια απο τον εγκέφαλο!!" ,"αι στο διάλο ρε γελοίε" , "ουστ!!"\nΌχι τελικά το batman είναι τόσο λίγο!!!\nΟ ευλογητός είναι!! Φαντάσου την παραπάνω σκηνή να διαδραματίζεται γραπτά σε forum αλλα ο ευλογητός μας να είναι πιο μάγκας!!!\nΜπράβο! Άξιος!!!! αν τον δεις εσύ τύπε με το μπάσο,πές του ένα μπράβο απο το Σαλιάγκι!!\nΑναρτήθηκε από roza στις 3:53 π.μ. 5 σχόλια:\nΚαι ήρθε η ώρα, μετά από μια βδομάδα, το πλυντήριο (με έπεισαν να το γράφω σωστά τελικά οι κολλημένοι με την ορθογραφία) να ανταποκριθεί στις απαιτήσεις του κοινού.. Αφήσαμε ένα σεβαστό χρονικό διάστημα για να ενισχύσουμε την αγωνία και την προσμονή σας και τώρα σας παρουσιάζουμε αυτό που σας υποσχεθήκαμε... Τις πολυπόθητες εικόνες των αντικειμένων που παράξαμε εκείνο το καταραμένο διήμερο... (Εντάξει θα το αποκαλύψω, έλειπα και σε κάτι κάμπινγκ και μετά και σε έναν κρητικό γάμο-εμπειρία που πήγαμε μαζι με το σαλιάγκι και γι αυτό η έξτρα αναμονή)\nΌτι πρέπει για το καλοκαίρι, μέσα στην ζέστη και με τον τζίτζικα να έχει σκάσει και αυτός από την ζέστη και να μην τραγουδάει εμείς πνιγήκαμε στα μαλλιά να πλέκουμε την κάλτσα του στρατιώτη..\nΤα σοσόνια μας!!Μοντέλο ποδιών: πλυντήριο\nΗ κάλτσα έγινε με την τεχνική amigurumi την οποία εφαρμόσαμε ήδη στην παραγωγή τερατακίων με μαλλιά/μάτια/στόματα όπως το ακόλουθο:\nΤο οποίο μετά από επέμβαση του σαλιαγκιού έγινε κάπως έτσι..(την προκαλέσατε, αλλά εγώ είμαι μαζί σας.. Εμαθα και τα τερτίπια της.. Μα να αφήσει τα αμιγουρούμια στα δόντια της γάτας??)\nAmigurumi voodoo αφιέρωμα σε NamNaira και sewsome\nΌλη η βλακεία όμως μας είχε πιάσει από πιο νωρίς (σας έχει ενημερώσει το σαλιάγκι για το χρονικό διάγραμμα) με τα origami.. Μπορεί να καταναλώσαμε τον μισό αμαζόνιο σε δέντρα αλλά είμασταν εξαιρετικά παραγωγικές:\norigami βατραχος (πηδάει κιόλας!!)\norigami pacman και pacwoman...Μοντέλο χεριών:σαλιάγκι.\nΕίχαν γίνει και άλλα, αλλά κάποια δοθήκανε δωράκια και κάποια τα οικειοποιήθηκε η γάτα και κάπου τα έκρυψε.. Και κάποια άλλα ήταν μιας χρήσης και τα δοκιμάσαμε στο μπάνιο με τα γνωστά αποτελέσματα στη λάμπα. Αλλά μην αγχώνεστε, η μαλακία δεν μας κόβεται έτσι εύκολα.. To be continued!!\nΑναρτήθηκε από roza στις 9:57 μ.μ. 6 σχόλια:


Κόλτζος: «Τα νέα παιδιά των Ακαδημιών το μέλλον της Λαυρεωτικής»! | Abola.gr\nΚόλτζος: «Τα νέα παιδιά των Ακαδημιών το μέλλον της Λαυρεωτικής»!\nΜε αφορμή την ολοκλήρωση της σεζόν ο Γιώργος Κόλτζος μίλησε στο ΠΑΜΕ ΜΠΑΛΑ κάνοντας τον δικό του απολογισμό! Ο τεχνικός της ΑΠΕ Λαυρεωτικής με δηλώσεις του στάθηκε ιδιαίτερα στα νεαρά παιδιά και στην εξαιρετική δουλειά που γίνεται στις Ακαδημίες, ενώ αναφέρθηκε τόσο για την φετινή πορεία της ομάδας όσο και για τη συνέπεια της διοίκησης. «Ο στόχος μας φέτος ήταν να τερματίσει η ομάδα όσο το δυνατόν ψηλότερα και να πάρουν ευκαιρίες νεαροί ποδοσφαιριστές όπως και έγινε. Είχαμε κάποια προβλήματα, ωστόσο αργότερα ήρθαν τα αποτελέσματα που θέλαμε, εξασφαλίσαμε την παραμονή μας γρήγορα και θεωρώ πως τα πήγαμε καλά», τόνισε αρχικά ο Κόλτζος και πρόσθεσε: «Νομίζω πως η μεγαλύτερη επιτυχία είναι η αξιοποίηση νεαρών αθλητών. Κάποια παιδιά που αναδείχτηκαν από τις Ακαδημίες έγιναν μέλη της πρώτης ομάδας και είναι ικανά να καθιερωθούν και να λύσουν τα επόμενα χρόνια τα χέρια της διοίκησης και του προπονητή. Το μέλλον της Λαυρεωτικής άλλωστε είναι αυτοί οι αθλητές». Όταν ρωτήσαμε τον φιλόδοξο κόουτς για τη δουλειά που γίνεται στις Ακαδημίες της ΑΠΕΛ, μας εξήγησε: «Σίγουρα γίνεται καλή δουλειά στα τμήματα των Υποδομών κι αυτό φάνηκε. Οι τέσσερις ποδοσφαιριστές που αγωνίστηκαν φέτος στην πρώτη ομάδα (Βουκελάτος, Σαλίβερος, Βαμβακούσης, Χαμόλι) είναι γεννηθείς το 2000 και το 2001 και βγήκαν από τις Ακαδημίες. Τα παιδιά αποκτήσανε εμπειρίες και αποδείξανε πως έχουν προοπτικές». Ο Γιώργος Κόλτζος, μάλιστα, δεν δίστασε να κάνει και μια μίνι ανάλυση ξεχωριστά των τεσσάρων «πρωτοεμφανιζόμενων» και του Γιάννη Τσιριγώτη…\nΓια τον Βουκελάτο: Θεωρώ πως ήταν πιο έτοιμος σε σχέση με τους υπόλοιπους τρεις της ηλικίας του. Εγώ τον βρήκα στην πρώτη ομάδα και του έδωσα ακόμα περισσότερο χρόνο συμμετοχής. Με σκληρή δουλειά πήρε 90λεπτα και νομίζω πως σε πολλά παιχνίδια ήταν σε καλή κατάσταση πετυχαίνοντας και γκολ.\nΓια τον Σαλίβερο: Νομίζω πως από άποψης ετοιμότητας είναι το νούμερο δύο. Ο Σαλίβερος είναι ένας ποδοσφαιριστής εξελίξιμος, με καλή τεχνική κατάρτιση. Σίγουρα αν δουλέψει σωστά μπορεί να γίνει παίκτης – αποκάλυψη τα επόμενα χρόνια.\nΓια τον Χαμόλι: Είναι ένα παιδί που έχει όλα τα φόντα να καθιερωθεί ως αριστερός μπακ. Έχει καλή τεχνική, σκέφτεται σωστά και αν δουλέψει στην τακτική θα πάει μπροστά.\nΓια το Βαμβακούση: Έχει τρομερά προσόντα. Αυτό που του λείπει είναι κυρίως η δύναμη. Μόλις το αποκτήσει κι αυτό μέσα από την δουλειά θα γίνει σημαντικός.\nΓια τον Τσιριγώτη: Είναι ένας ποδοσφαιριστής έτοιμος να κάνει το επόμενο βήμα. Και θεωρώ πως μπορεί να το κάνει. Είναι πολύ καλός παίκτης, άριστος χαρακτήρας και έχει εξαιρετικό πόδι. Μπορεί να προσφέρει τόσο ως αμυντικός μέσος, όσο και σαν δεκάρι, ενώ εγώ τον βρήκα να παίζει αριστερό μπακ. Αν ειναι συγκεντρωμένος και σοβαρός έχει όλο το μέλλον μπροστά του.\nΤέλος ο Γιώργος Κόλτζος έστειλε τις ευχαριστίες του αναφέροντας: «Θα ήθελα να ευχριστήσω τη διοίκηση για τη συνεργασία και την στήριξη. Έγινε μια σοβαρή δουλειά απ’ όλους και υπήρχε συνέπεια στο οικονομικό κομμάτι κάτι που είναι πολύ σημαντικό. Η ομάδα αντιμετώπισε με σοβαρότητα τις υποχρεώσεις της και όλα πήγαν καλά».\nΜεγάλο διπλό για τους «κόκκινους» στον Κορυδαλλό


Πως απορροφάται ο ... σίδηρος από την τροφή μας ...;\nΣημαντικός παράγοντας που συμβάλλει στην απορρόφηση του σιδήρου από το γαστρεντερικό σωλήνα είναι η ποσότητα καθώς και η ποιότητα της τροφής που περιέχει το σίδηρο.\nΚαλύτερα απορροφάται ο σίδηρος που περιέχεται στο συκώτι, το κρέας παρά στο γάλα και τα αυγά.Από το σίδηρο της δίαιτας απορροφάται περίπου το 10%. Ο σίδηρος της αίμης (αιμικός) απορροφάται σε ποσοστό μεγαλύτερο από 20%, ενώ ο μη αιμικός σίδηρος σε λιγότερο από 10%. Ο σίδηρος από ζωικές τροφές απορροφάται καλύτερα από αυτόν που προέρχεται από φυτικές τροφές.\nΤο 40% του σιδήρου στο κρέας, το συκώτι, τα πουλερικά και το ψάρι είναι αιμικός και το 60% μη αιμικός. Όλος ο σίδηρος στα δημητριακά και στα λαχανικά (φυτικά προϊόντα) είναι μη αιμικός.\nΟ αιμικός και μη αιμικός σίδηρος σ' ένα συγκεκριμένο γεύμα πρέπει να υπολογίζονται χωριστά. Έτσι τα γεύματα μπορούν να ταξινομηθούν σε αυτά που έχουν χαμηλή, μέση ή υψηλή διαθεσιμότητα σιδήρου, με βάση τα επίπεδα αιμικούκαι μηαιμικούσιδήρου και την παρουσία ουσιών που βοηθούν ή αναστέλλουν την απορρόφηση του.\n·Διαιτολόγια με ελάχιστη απορρόφηση σιδήρου (περίπου το 5% απορροφάται). Παρατηρείται σε μονότονα γεύματα με βάση τα δημητριακά και/ή ρίζες και βολβούς και φτωχά σε προϊόντα ζωικής προέλευσης και βιταμίνη C.\n·Διαιτολόγια με μέτρια απορρόφηση σιδήρου (περίπου το 10% απορροφάται). Πρόκειται για γεύματα που βασίζονται εξίσου σε δημητριακά, ρίζες και βολβούς, αλλά και λίγα τρόφιμα ζωικής προέλευσης και βιταμίνη C.\n·Διαιτολόγια με υψηλή απορρόφηση σιδήρου (περίπου το 15% απορροφάται). Πρόκειται για διατροφή με ποικιλία που περιέχει σημαντική ποσότητα τροφίμων ζωικής προέλευσης.\nΓια παράδειγμα να αποφεύγεται η ταυτόχρονη λήψη δημητριακών με γάλα, καλύτερη επιλογή είναι ο χυμός πορτοκάλι στη θέση του γάλατος.Καθώς επίσης και ο συνδυασμός τυριού με φακές ή σπανάκι.\nΗ πιο αξιόλογη διαιτητική πηγή σιδήρου είναι το συκώτι και τα κόκκινα κρέατα που περιέχουν αιμικόσίδηρο. Όπως επίσης το κοτόπουλο και τα ψάρια, τα στρείδια και τα μύδια. Τα αυγά περιέχουν υψηλή ποσότητα σιδήρου, αλλά αυτή απορροφάται λίγο εξαιτίας των ανασταλτικών ουσιών του κρόκου.\n· Συμπερίλαβε μία καλή πηγή βιταμίνης C καθημερινά, (εσπεριδοειδή ή χυμούς) για να βοηθήσεις την απορρόφηση του σιδήρου.\n· Επειδή το συκώτι είναι η καλύτερη πηγή σιδήρου, θα πρέπει να συμπεριλαμβάνεται στη δίαιτα, τουλάχιστον μια φορά την εβδομάδα.\n· Εμπλούτισε με καλές πηγές σιδήρου τις μαγειρικές παρασκευές ή τα γλυκίσματα , όπως για παράδειγμα με μελάσα, ξηρά φρούτα, καρύδια.\n· Αποξηραμένα μπιζέλια ή φασόλια κ.λ.π. μπορούν να συμπεριληφθούν στις σαλάτες και στο μαγείρεμα ορισμένων τροφών.\n· Διάλεξε για κολατσιό τροφές πλούσιες σε σίδηρο, για παράδειγμα καρύδια, αποξηραμένα φρούτα.\nΠηγές: msn.com (Δ. Σαμανίδης)\nΕτικέτες Απορρόφηση σιδήρου Σίδηρος Τροφές


SP+P10H Φακός MINI MAGLITE PRO+ 2x AA LED ασημί – digitalife.gr\nΚωδικός : 30-01-0062\nΤιμή €49,90 Έκπτωση\nΤιμή : €49,90\nO φακός SP+P10H MINI MAGLITE PRO+ 2x AA LED ασημί, είναι σχεδιασμένος και κατασκευασμένος σύμφωνα με τα υψηλότερα πρότυπα και με κορυφαίας ποιότητας υλικά, για να σας προσφέρει εξαιρετική απόδοση και αξιοπιστία, απόδοση φωτεινότητας 351 lumens και εμβέλεια δέσμης φωτισμού έως 181 μέτρα! Επιπλέον, διαθέτει πολλά αναβαθμισμένα χαρακτηριστικά λειτουργίας, όπως οι 2 ΕΠΙΛΟΓΕΣ ΛΕΙΤΟΥΡΓΙΑΣ, μία με πλήρη ισχύ και μία με μειωμένη για εξοικονόμηση μπαρταρίας (Υψηλή/Χαμηλή) και την πιο πρόσφατη γενιά τεχνολογίας MAG-LED, για εντυπωσιακή φωτεινότητα. Ο φακός διαθέτει υποδοχή για κρίκο κρεμάσματος του και είναι κατασκευασμένος από πολύ ανθεκτικό κράμα αλουμινίου, για εξαιρετική διάρκεια σε βάθος χρόνου. Είναι ιδανικός για χρήση σε δραστηριότητες εξωτερικού χώρου όπως κάμπινγκ, πεζοπορία, ορειβασία κ.α. αλλά και για χρήση από επαγγελματίες όπως: μηχανικούς, προσωπικό σωμάτων ασφαλείας και εταιρειών φύλαξης (security), τεχνικούς κ.α. και φυσικά για όσους θέλουν ένα ποιοτικό και αξιόπιστο εργαλείο φορητού φωτισμού, όπως ο φακός MINI MAGLITE PRO+ 2x AA LED.\n- Χρώμα: Aσημί\n- MINI MAGLITE PRO 2x AA LED φακός ασημί χρώματος


Αγιονέρι - The Last Barrel Series 2021: Η παράδοση συνεχίζεται με μια συλλεκτική έκδοση\nΤο Αγιονέρι - The Last Barrel έκανε την επίσημη εμφάνισή του πέρυσι.\nΤο Αγιονέρι - The Last Barrel έκανε την επίσημη εμφάνισή του πέρυσι, με τον αποσταγματοποιό Κώστα Τσιλιλή και την ομάδα του να μοιράζονται με το κοινό, για πρώτη φορά, μια αγαπημένη συνήθεια ξεχωριστής σημασίας για τους ίδιους: το άνοιγμα του τελευταίου βαρελιού με το τσίπουρο Αγιονέρι, της χρονιάς.\n«Με μεγάλη χαρά συνεχίζουμε την παράδοση του The Last Barrel, της δημιουργίας μιας συλλεκτικής φιάλης, ιδιαίτερης συναισθηματικής αξίας και σημασίας για εμάς. Παραδοσιακά, στο πέρασμα των χρόνων, το τελευταίο βαρέλι με Αγιονέρι που αποσφραγίζαμε το απολαμβάναμε με φίλους και γνωστούς. Με ενθουσιασμό και συγκίνηση βλέπουμε αυτή την παρέα να μεγαλώνει και γι’ αυτό δημιουργήσαμε, και φέτος, την ειδική συλλεκτική έκδοση του The Last Barrel.» δηλώνει ο Κώστας Τσιλιλής.


Αρλέτα: "Απλώς μία κιθαρωδός και ολίγον τι ζωγράφος, που μένει στην πλατεία Κυψέλης" - Art Magazine\n-Πώς ξεκίνησε η ενασχόλησή σας με τη μουσική;\nΔεν είμαι μουσικός, απλά «παίζω τραγούδια». Πράγμα που συνέβη τελείως τυχαία, δεν ήταν μέσα στις προθέσεις μου ποτέ. Αλλά όταν συνέβη 'με πήρε και με σήκωσε'. Υπεύθυνος γι' αυτό ήταν ο Γιώργος Παπαστεφάνου. Αυτός φταίει δεν φταίω εγώ. Εγώ μπήκα στο τραγούδι κατά λάθος και έμεινα από αφηρημάδα. Μπορεί να ακούγεται αστείο, αλλά αυτή είναι η αλήθεια.\n-Η οικογένειά σας τι ρόλο έπαιξε σε αυτό;\nΗ οικογένειά μου δεν είχε παίξει κάποιο ρόλο στην ενασχόλησή μου με το τραγούδι. Ο πατέρας μου ήταν πολύ υπέρ, από αυτόν έμαθα να τραγουδώ. Ήταν γιατρός αλλά και πάρα πολύ ωραίος τραγουδιστής. Η μητέρα μου ποτέ δεν μου το συγχώρεσε. Ήθελε να σπουδάσω κάτι πιο «θετικό». Οποιοδήποτε πανεπιστήμιο εκτός της σχολής Καλών Τεχνών ή του τραγουδιού. Ειδικά για το τραγούδι δεν ήταν καθόλου υπέρ.\n-Τα παιδικά σας χρόνια;\nΤα παιδικά μου χρόνια ήταν πάρα πολύ καλά. Έχω μεγαλώσει και έχω ζήσει ολόκληρη την ζωή μου στο «τρίγωνο του θανάτου». Μεγάλωσα στην Αγίου Κωνσταντίνου, μέχρι δώδεκα χρονών, μετά πήγα στα Εξάρχεια όπου έμεινα για όλη μου τη ζωή, μέχρι που μετακόμισα στο «κοσμικόν προάστιον της Κυψέλης», περίπου πέντε χρόνια πριν. Ο λόγος που μετακόμισα ήταν κατ' ανάγκην, γιατί το σπίτι απ' όπου μετακόμισα δεν άντεχε άλλο. Έπρεπε να επισκευαστεί και δεν γινόταν και έτσι «πήρα των ομματιών μου» και ήρθα εδώ. Έχω ζήσει όλη μου τη ζωή στο κέντρο της Αθήνας και είμαι έξω φρενών, όπως όλοι οι άνθρωποι που έχουν ζήσει στο κέντρο και θεωρούν τους εαυτούς τους Αθηναίους, γιατί εγώ είμαι Αθηναία και δη Εξαρχειώτισσα, είτε μου αρέσει είτε δεν μου αρέσει. Η Αθήνα είναι το καταφύγιο όλης της Ελλάδας. Το οποίο κινδυνεύει να τελειώσει, αν συνεχιστεί αυτή η κατάσταση.\nΑυτό που συμβαίνει στην Αθήνα, έχει συμβεί σε όλες τις μεγαλουπόλεις. Υποβαθμίζουν μια περιοχή, με σκοπό να την αγοράσουν φτηνά. Τα πάντα είναι για τον λουφέ. Τίποτα δεν συμβαίνει αυτή την εποχή που να μην αφορά το χρήμα. Ούτε παιδιά γεννιούνται, ούτε άνθρωποι παντρεύονται, χωρίς να υπολογίζονται σε χρήμα. Οι λιγοστές εξαιρέσεις ας με συγχωρήσουν.\nΗ Αθήνα όταν γεννήθηκα εγώ, ήταν μια πάρα πολύ όμορφη πόλη. Με εξαιρετικό κλίμα. Εδώ έρχονταν άρρωστοι άνθρωποι για να βρουν την υγειά τους. Ο πατέρας μου ήταν φυματιολόγος και τα ξέρω από αυτόν. Το κοσμικό -όντως- προάστιο της Πεντέλης είχε γίνει από φυματικούς. Είχε πολύ ήπιο χειμώνα, ενώ το καλοκαίρι παρόλο που έκανε ζέστη, φυσούσε το απόγευμα το θαλασσινό αεράκι και δρόσιζε. Τώρα το αεράκι δεν έρχεται ως εδώ, έχει αποκλειστεί. Εξακολουθώ όμως να αγαπώ το κλίμα της Αθήνας, γιατί δεν μπορώ να ζήσω χωρίς ήλιο. Έχω ζήσει έξω κάποια διαστήματα και θα μπορούσα να το ξανακάνω, αλλά μου είναι/ήταν αδύνατον να διανοηθώ ότι θα πάω να ζήσω σε μια πόλη ή χώρα όπου δεν έχει ήλιο. Έχω μείνει για μικρά διαστήματα στο Παρίσι, πιο πολύ στο Λονδίνο και πολύ λίγο στο Άμστερνταμ. Η οποία πόλη του Άμστερνταμ είναι πάρα πολύ ωραία, αλλά είναι παντελώς βρεγμένη, δεν στεγνώνει ποτέ. Αυτό φτάνει για να με «διαλύσει». Είναι πάρα πολύ ωραίες πόλεις, πολύ οργανωμένες... τους τις χαρίζω. Δεν είμαι ούτε κάγκελο, ούτε τσιμέντο, ούτε υπόγειος σιδηρόδρομος. Είμαι άνθρωπος. Ο άνθρωπος λοιπόν, θέλει ήλιο για να ζήσει. Μπορεί να ήταν σύμπτωση, αλλά όλοι οι φίλοι μου που πήγανε για σπουδές ή έστω για ένα διάστημα στο εξωτερικό, σε πόλεις της Ευρώπης, γυρίσανε άρρωστοι. Τώρα βέβαια έχουμε γίνει και εμείς έτσι, γιατί γίναμε Ευρωπαίοι... Εκεί εκτός από τον ήλιο λείπει και η ανθρώπινη ζεστασιά, που ναι μεν σε ορισμένους ανθρώπους υπάρχει, αλλά σε πολύ λιγότερους απ' ότι εδώ. Δηλαδή ο τρόπος τους είναι πολύ πιο εγκεφαλικός και οργανωμένος. Και πολύ καλά κάνουν, απόδειξη αυτού είναι ότι 'μας έχουν βάλει κάτω και μας βαράνε'. Από τότε που ιδρύθηκε το Ελληνικό κράτος, μας βαράνε.\nΈπεσε στα χέρια μου ένα βιβλίο του 1972, από μια έκθεση του Ονορέ Ντωμιέ, ο οποίος ίσως είναι ο σημαντικότερος γελοιογράφος-λιθογράφος όλων των εποχών, κατά τη γνώμη μου. Η πρώτη λιθογραφία αφορούσε την Ελλάδα του 1850, όταν είχε πάρει δάνειο από την Αγγλία. Αν την δεις θα καταλάβεις περί τίνος πρόκειται. Είναι ένας τυπικός Άγγλος της εποχής με το «λοφίο» του, με ένα περίστροφο και με ένα χαρτί που γράφει 'ο λογαριασμός'. Από την άλλη είναι τρεις ταλαίπωροι Έλληνες με τις βράκες και τα φέσια τους. Τους λέει έχετε περιθώριο 24 ώρες να αποπληρώσετε το «δάνειο» με τόκο 12%. Στο λογαριασμό το αρχικό κεφάλαιο είναι ένα εκατομμύριο, ενώ με όλες τις προσαυξήσεις κλπ φτάνει τα τέσσερα εκατομμύρια. Αυτό που έχει μεγάλη πλάκα όμως είναι, ότι το τελευταίο ποσό είναι για αγορά πιστολιών. Αυτός λοιπόν είναι ένας 'πολύ ωραίος τρόπος' για μια χώρα να πάρει πίσω τα χρωστούμενα από μια 'φίλη' χώρα, λέει η γελοιογραφία του Ντωμιέ...\nΘα μου πείτε, εμείς δεν φταίμε; Δεν έχω καμία αντίρρηση ότι φταίμε. Αλλά ας καθίσει κανείς να εξετάσει πραγματικά τις λεπτομέρειες και όχι επιπόλαια όπως κατά κανόνα κάνουν, σχεδόν όλοι, ακόμα κι αυτοί που δεν θα έπρεπε. Τι περιθώρια έχουν δοθεί στην Ελλάδα; Πόσα περιθώρια έχουν δοθεί σε όλες τις βορειο-ευρωπαϊκές χώρες; Οι οποίες σκοτωνόντουσαν μεταξύ τους 500 χρόνια, για να φτάσουν σε ένα αξιοπρεπές επίπεδο(;)\nΕίμαι αρκετά μεγάλη για να θυμάμαι πώς ήταν η Αθήνα και η Ελλάδα μετά τον πόλεμο. Ούτε οι φωτογραφίες ούτε τα φιλμ δείχνουν πραγματικά την κατάσταση. Εγώ που έχω μεγαλώσει στο κέντρο της Αθήνας, το οποίο ήταν πολύ χτυπημένο μετά τα Δεκεμβριανά, έχω κρατήσει τις εικόνες στα μάτια μου. Θα πρέπει κάποιος κάποια στιγμή να κάτσει να καταγράψει αυτά τα γεγονότα. Όχι με άκρατο συναισθηματισμό, αλλά με υπευθυνότητα.\n-Βρέθηκαν τα αρχεία των γερμανικών αποζημιώσεων...\nΚαι κάποιοι θα πουν «περσινά ξινά σταφύλια». Δεν είναι έτσι όμως, οι Γερμανοί μας χρωστάνε κάπου ένα τρις ευρώ. Το πρώτο δάνειο που πήραμε από τους Άγγλους, ήταν ένα εκατομμύριο και μέχρι να φτάσει στην Ελλάδα είχαν μείνει 400.000, γιατί τις 600.000 τις είχανε 'φάει' ήδη. Το φαγοπότι είναι πολύ παλιά ιστορία. Δυστυχώς δεν δόθηκε ευκαιρία στην παιδεία μας. Αν και πολλοί μάθανε γράμματα, παιδεία δεν απόκτησαν ποτέ. Είμαστε δηλ. τελείως απαίδευτοι.\n-Η σημερινή επίσημη παιδεία πώς συνέβαλε σε αυτό;\nΗ κυρία Διαμαντοπούλου είχε δηλώσει ότι τα Αγγλικά έπρεπε να γίνουν η επίσημη γλώσσα του ελληνικού κράτους. Αυτό εγώ δεν το ξεχνώ. Για πολλά παιδιά κάτι τέτοιο μπορεί να ακούγεται πάρα πολύ ωραίο, γιατί πιο πολύ τους διευκολύνουν τα αγγλικά παρά τα ελληνικά, αφού είναι δύσκολη και δύσχρηστη γλώσσα. Είναι όμως η μόνη γλώσσα που ομιλείται χωρίς διακοπή επί 5.000 χρόνια. Μια γλώσσα που κατάφερε να επιβιώσει μετά από 400 χρόνια υποδούλωσης, χωρίς επίσημη και καθολική παιδεία, που κατάφερε σε τρεις γενιές να βγάλει δύο νομπελίστες ποιητές κοκ.\nΑυτά που ακούω ώρες ώρες, δεν ακούγονται. Δηλ. λέω, ακούν τα αυτάκια μου καλά; Αν και έχω εξαιρετική ακοή...\n-Είμαστε μια 'υπερρεαλιστική' χώρα...\nΕίμαστε μια χώρα που δεν έχει καταλάβει, ότι αυτός ο τόπος δεν είναι κατακτημένος, αλλά η πατρίδα μας. Έχουμε καταφέρει να κάνουμε την έννοια της πατρίδας, τοπικιστική και πατριδο-καπηλική. Εγώ αγαπάω αυτόν τον τόπο, όπως είναι. Με τα πουρνάρια, τις ελιές, τη θάλασσα και πολλούς απ' τους ανθρώπους του. Όποιος τολμά να πει ότι είναι πατριώτης, 'βαφτίζεται' από κάποιους φασίστας. Έχω ένα φίλο μουσικό, από τα πιο ήσυχα πλάσματα που έχω γνωρίσει. Μένει κάπου κοντά στον Άγιο Παντελεήμονα. Δεν μπορεί να φύγει ο άνθρωπος, δεν έχει άλλο σπίτι. Και κάποια στιγμή μου είπε ότι 'αν ποτέ μάθεις ότι έκανα φόνο, να ξέρεις ότι είναι αλήθεια'... Εδώ δεν μπορούμε να βγούμε από το σπίτι μας. Εγώ θυμάμαι γυρνούσα μόνη μου από την Πλάκα τέσσερις η ώρα το πρωί, χωρίς κανένα πρόβλημα. Δεν φοβόμουν τίποτα. Το πολύ πολύ να συναντούσες κανέναν μεθυσμένο στο δρόμο. Δηλ. η Αθήνα ήταν μια πάρα πολύ ήμερη και γλυκιά πόλη και οι άνθρωποι της ήταν πολύ ευπροσήγοροι.\n-Όλοι ψάχνουν να βρουν εχθρούς...\nΤώρα θέλει ο ένας να δαγκώσει το καρύδι του άλλου. Το είχα προβλέψει δυστυχώς πριν είκοσι χρόνια. Τώρα όλοι κοιτάνε να τα ρίξουν στους άλλους. Αν κάτι θα συμβούλευα τους νέους, είναι να κοιτάξουν να γίνουν καλύτεροι από εμάς. Αλλιώς ας μην μιλούν ούτε αυτοί. Ακριβώς αυτό που έλεγε ο Βάρναλης: Αχ, πού 'σαι νιότη, που 'δειχνες πως θα γινόμουν άλλος! Σαφέστατα έχουμε πρόβλημα παιδείας. Βγαίνει ο καθένας λέει μια αρλούμπα και όμως υπάρχουν άνθρωποι που θα τον υποστηρίξουν.\n-Και άλλοι ψάχνουν να βρουν σωτήρες...\nΜόνο ένας είναι ο σωτήρας του καθενός, ο εαυτός του.\n-Εκτός των άλλων έχετε τελειώσει την Καλών Τεχνών, είστε ζωγράφος...\nΝαι είμαι ζωγράφος και το κυριότερο όλων είναι ότι είχα την τύχη να έχω πολύ καλούς δασκάλους. Όταν τους σκέφτομαι, κρατιέμαι. Τους χρωστάω πάρα πολλά. Είχα μια καθηγήτρια στο γυμνάσιο, η σημαντικότερη θεωρώ απ' όλους τα δασκάλους μου, μια καταπληκτική περίπτωση ανθρώπου και εκπαιδευτικού, Αντιγόνη Στρεψιάδη ήταν το όνομά της. Η οποία με έμαθε κάτι το οποίο θα με ακολουθεί σε όλη μου τη ζωή. Μου έφτιαξε μια 'γέφυρα' ανάμεσα στον παλιό και στον καινούριο κόσμο, χωρίς να δίνει περισσότερο βάρος ούτε στον έναν ούτε στον άλλον. Ισορρόπησε το κενό (το πολιτισμικό χάσμα) που έχουμε οι περισσότεροι Έλληνες. Δηλ. που είτε θαυμάζουμε τους αρχαίους ημών προγόνους και περιφρονούμε το σήμερα, είτε το αντίθετο. Το έκανε με έναν πάρα πολύ απλό τρόπο, χωρίς κόπο, ζόρι και καταναγκασμό. Ήταν πραγματική εκπαιδευτικός, όπως θα έπρεπε να είναι όλοι οι εκπαιδευτικοί . Ήταν ότι καλύτερο συνέβη στη ζωή μου. Η δεύτερη περίπτωση εκπαιδευτικού ήταν ο Πάνος Σαραφιανός, με τον οποίο έκανα φροντιστήριο και ο οποίος ουσιαστικά με έμαθε πολύ καλό σχέδιο. Στη σχολή είχα δάσκαλο τον Γιάννη Μόραλη, ο οποίος ήταν εξαιρετικός άνθρωπος και θαυμάσιος δάσκαλος. Τότε αρρώστησα για πρώτη φορά στη ζωή μου και χρειαζόμουν πιο πολύ τον άνθρωπο, παρά τον δάσκαλο. Είχα δάσκαλο τον Παντελή Πρεβελάκη, που μόνο να τον άκουγες να μιλάει ήταν αρκετό (γέλια). Ήταν Κρητικός ο οποίος είχε ζήσει σχεδόν όλη του τη ζωή στο Παρίσι. Διατηρούσε μια βαριά κρητική προφορά και στα γαλλικά και στα ελληνικά και δεν έχασε τίποτα από την Κρητικοσύνη του αν και έζησε στη Γαλλία. Και είναι κάποιοι οι οποίοι μένουν για ένα μήνα στο εξωτερικό και αφού γυρνάνε μπερδεύουν τα ελληνικά. Έχω μια φίλη που ζει από 18 ετών στην Αμερική, είναι καθηγήτρια σε πανεπιστήμιο και τώρα είναι σχεδόν 70 ετών. Ε λοιπόν δεν της ξεφεύγει ούτε μια λέξη όταν μιλάει ελληνικά. Κάθε τρεις λέξεις πετάμε και μια αγγλικούρα η οποία δεν χρειάζεται. Είναι το ίδιο με τα greeklish. Τα οποία κάποτε χρησίμευαν, όταν πρωτοβγήκαν οι υπολογιστές και δεν ήταν όλες οι γλώσσες διαθέσιμες. Το θέμα όμως είναι ότι τώρα μπορείς να βάλεις ότι γλώσσα θέλεις, μέχρι σουαχίλι. Αλλά τα παιδιά επιμένουν να γράφουν στα greeklish, γιατί τα οκτώ στα δέκα, δεν ξέρουν να διαβάζουν και να γράφουν. Αν ξαναβγεί η κα Διαμαντοπούλου Υπουργός Παιδείας - ποτέ δεν ξέρεις, όλα μπορεί να συμβούν σε αυτόν τον τόπο- ας φέρει επιτέλους τα αγγλικά ως επίσημη γλώσσα στα σχολεία, να ησυχάσουμε από αυτή τη φοβερή γλώσσα (τα ελληνικά)...\nΈχω κάνει δύο εκθέσεις, αλλά κυρίως σχεδιάζω. Έχω φιλοτεχνήσει εξώφυλλα δίσκων μου, έχω βγάλει κι ένα βιβλίο. Λέγεται Από πού πάνε για την Άνοιξη και περιλαμβάνει τραγούδια, ποιήματα, κείμενα και σχέδια (εκδόσεις Καστανιώτη). Έχει βγει πολλά χρόνια, αλλά δεν έγινε γνωστό. Όταν με ρωτάνε γιατί, φέρνω το εξής παράδειγμα: Το αυγό της χήνας έχει την ίδια θρεπτική αξία με το αυγό της κότας, αλλά είναι πιο μεγάλο. Το αυγό της κότας έχει επικρατήσει. Ξέρετε γιατί; Γιατί η κότα όταν κάνει το αυγό κακαρίζει, χαλάει τον κόσμο, ενώ η χήνα το κάνει και φεύγει (γέλια).\nΉμουν τυχερή, που μου έδωσε ο θεός ευκολίες, άλλοι ίσως να τα λένε ταλέντα. Δύο πράγματα είχα ανακαλύψει ότι διαθέτω από μικρή και σκέφτηκα ότι θέλω να κρατήσουν όσο ζω. Γιατί ότι και να έχεις, αν το σπαταλήσεις 'σώνεται.' Και προσπαθώ να χειρίζομαι ότι διαθέτω, έτσι ώστε να διατηρηθούν όσο καλύτερα γίνεται. Το άλλο πρόβλημα με εμένα είναι ότι είμαι πάρα πολύ τεμπέλα. Νομίζω πως αν γινόταν διαγωνισμός θα έπαιρνα το πρώτο βραβείο στην ακαταστασία και την τεμπελιά (γέλια). Πρέπει να είναι 'διανοητικό' το πρόβλημα της ακαταστασίας μου. Μόνο μέσα σε πέντε λεπτά, καταφέρνω να κάνω ένα ντουλάπι «σκορποχώρι». Στο μόνο που είμαι σχετικά τακτική είναι στα σχέδιά μου και στα εργαλεία της δουλειάς μου. Είναι σαν να ζω σε ορυχείο. Ανακαλύπτω πράγματα που μάλλον είναι δικά μου, αλλά δεν θυμάμαι πώς βρέθηκαν εκεί. Δεν το κάνω όμως επίτηδες, τίποτα από αυτά που κάνω δεν προκύπτει από προμελέτη, ποτέ.\n-Ας μιλήσουμε λίγο για το τραγούδι. Ποια από τα τραγούδια σας είναι πιο σημαντικά για εσάς;\nΈχω βγάλει τρία «σουξέ» (το Μια φορά θυμάμαι, τη Σερενάτα κ' το Μπαρ το Ναυάγιο). Τα οποία συμβαίνει να είναι σουξέ και επιτυχίες συγχρόνως. Αν θες να πας 'μπροστά', πρέπει να έχεις μόνο αυτή την αίσθηση. Εγώ πάλι δεν έχω καμία αίσθηση του σουξέ. Αυτό που με ενδιαφέρει είναι τα τραγούδια που αγαπώ, είτε δικά μου είτε ξένα, να κρατάνε στο χρόνο. Σαν να έχουν σταματήσει τον χρόνο, έστω για μια στιγμούλα. Ένας καλλιτέχνης αυτό επιδιώκει συνήθως, ότι και να κάνει. Τη ζωή μου τη μετράω, σαν τα πετραδάκια του Κοντορεβιθούλη, με τραγούδια και με σχέδια. Μπορώ να πάω και να έρθω όποτε θέλω. Δεν με ενδιαφέρει η υστεροφημία μου καθόλου και δεν ζητάω τίποτα. Δεν είμαι φιλόδοξος άνθρωπος, με την στενή έννοια του καριερίστα. Ίσως και να είμαι υπερβολικά αφελής για αυτόν τον 'χώρο'. Για κανένα χώρο δεν κάνω. Θεωρώ τον εαυτό μου ανεπάγγελτο. Μπορούν μάλιστα να έρθουν να με συλλάβουν αν θέλουν, ως ανεπάγγελτη. Είμαι ερασιτέχνης, υπό την έννοια ότι αγαπάω την τέχνη και είναι το μόνο πράγμα που με συμφιλιώνει με τους ανθρώπους. Όμως μέσα από την τέχνη μου έχω επιβιώσει. Υπό αυτή την έννοια είμαι επαγγελματίας. Χωρίς να κυνηγάω τη φήμη ή το χρήμα, αλλά ούτε και αυτά εμένα. Έχουμε πάρει διαζύγιο αυτά κι εγώ. Είμαι πολύ ευχαριστημένη, αλλά έχω ζήσει μια δύσκολη ζωή. Μπορεί άλλοι να έχουν ζήσει δυσκολότερα από εμένα και κάποιοι να λένε ότι η ζωή μου ήταν στρωμένη με ροδοπέταλα, αλλά δεν ήτανε. Έχω αρρωστήσει πολλές φορές και κάποιες πολύ σοβαρά. Αλλά είμαι ευλογημένη πιστεύω, γιατί το να ξέρεις τι θες να κάνεις από παιδάκι, όπως ήξερα εγώ, είναι πάρα πολύ σημαντικό. Είχα πολύ καλά παιδικά χρόνια και πολύ καλούς γονείς, που δεν με εμπόδισαν ποτέ να κάνω αυτό που θέλω. 'Είμαστε τα παιδικά μας χρόνια', είπε κάποιος ποιητής.\n-Να σας ρωτήσω για τα μη «σουξέ» σας; Λόγω προσωπικών εμπειριών έχω ξεχωρίσει 'Τα ήσυχα βράδια', έχετε να μας πείτε κάποια ιστορία που να αφορά το τραγούδι αυτό;\n"Τα ήσυχα βράδια" δεν έγιναν ποτέ σουξέ. Τα τραγούδησαν και «επίσημοι» καλλιτέχνες, γιατί εγώ σε όλη μου τη ζωή είμαι ανεπίσημη καλλιτέχνης και όσες προσπάθησα να φερθώ ως επίσημη 'έφαγα τα μούτρα μου'. Όταν πρωτοβγήκε λοιπόν αυτό το τραγούδι, αγαπήθηκε πάρα πολύ, από αυτούς που καταλάβαιναν, αλλά έγινε «σουξέ» δέκα χρόνια μετά. Πολλά από τα τραγούδια μου είχαν αυτή την τύχη. Ακούει ο κόσμος τραγούδια είκοσι ετών και μου λένε 'τι ωραίο το καινούριο τραγούδι'. Είπα κάποτε ότι μπορεί να μην μπορώ να γεμίσω ένα στάδιο, αλλά θα μπορούσα να είχα κάνει θρησκεία. Ακούγεται πολύ βαρύ κάτι τέτοιο, αλλά υπάρχει κόσμος που σε όλη μου τη ζωή είναι μαζί μου. Και τους είμαι ευγνώμων. Δεν το ήξερα, το κατάλαβα την τελευταία φορά που αρρώστησα. Αυτό που μου κάνει εντύπωση είναι ότι είναι πάρα πολύ νέοι άνθρωποι, αν και εγώ είμαι πάρα πολύ μεγάλη πια. Με «κόλλησε στον τοίχο» μια κοπελίτσα πριν λίγο καιρό, όταν σε μια επαρχιακή πόλη που έκανα μια παράσταση, ήρθε με μια παρέα παιδιών να με δουν. Μέσα σε αυτά ήταν και η κοπελίτσα, πολύ μοντέρνα, με σκουλαρίκια παντού, βαμμένη, με τα φρου φρου της κλπ Η οποία με πλησίασε κουνιστή και λυγιστή, την κοίταξα καλά καλά, πάνω από 16 χρονών δεν ήτανε, και της είπα 'Εσύ βρε μαναράκι μου τι θες εδώ πέρα; Εγώ είμαι γιαγιά σου'. Γυρνάει και μου λέει, ρίχνοντάς μου μια φαρμακερή ματιά: 'Είστε το μόνο πράγμα για το οποίο δεν διαφωνώ με την μαμά μου' (γέλια).\n"Τα ήσυχα βράδια" είναι του Λάκη Παπαδόπουλου και της Μαριανίνας Κριεζή. Σαφέστατα και το θεωρώ δικό μου τραγούδι, όχι με την έννοια της ιδιοκτησίας, αλλά με την έννοια της συγγένειας και της σχέσης που έχω μαζί του. Δεν έχω τραγουδήσει ποτέ μου τραγούδι, το οποίο δεν μου άρεσε. Έχω κάνει μηδέν εκπτώσεις. Μπορεί να ακούγεται υπερβολικό αυτό που λέω, αλλά δεν είναι. Δεν έχω κάνει ποτέ κάτι το οποίο δεν ένιωθα ή δεν ενέκρινα. Αυτό το θεωρώ ευλογία. Ήμουν εξαιρετικά λιτή στον τρόπο που ζούσα και από πολύ μικρή κατάλαβα ότι όσο πιο πολλές ανάγκες δημιουργώ, τόσο λιγότερο ελεύθερη είμαι.\n-Μια ιστορία για το τραγούδι σας «ο Λύκος»;\n«Ο Λύκος» είναι προϊόν του παλιού μου σπιτιού. Το οποίο βρισκόταν Δεληγιάννη και Τσαμαδού. Στον περίφημο «πρεζόδρομο» των Εξαρχείων. Ακόμα δεν είχε πεζοδρομηθεί ολόκληρος ο «πρεζόδρομος». Είχε πεζοδρομηθεί από την πλατεία μέχρι την Τοσίτσα. Το σπίτι μου ήταν στον πρώτο όροφο και είχε ένα μπαλκόνι στο οποίο, πότε χωρούσα και πότε δεν χωρούσα, ανάλογα με το αν ήμουνα φουσκωμένη ή ξεφούσκωτη. Εγώ είμαι σαν το ακορντεόν, ανοιγοκλείνω σε όλη μου τη ζωή. Τώρα τελευταία έχω ανοίξει λίγο παραπάνω, πάντα ελπίζω όμως ότι μπορεί να κλείσω και πάλι. Μια πολύ ωραία βραδιά λοιπόν, ήμουνα στο μπαλκόνι, χωρούσα εκείνη την εποχή, ώσπου είδα ένα κοριτσάκι να προχωράει στο δρόμο, φόραγε κόκκινα και κράταγε ένα καλαθάκι στο χέρι του. Και από πίσω του ερχόταν ένα άλλο πλάσμα, σαν σκύλος, σαν ξωτικό. Χαθήκαν και οι δύο προς στιγμήν και τότε άκουσα ένα φρικιαστικό ουρλιαχτό. Μετά από λίγο το κοριτσάκι ξαναγύρισε, μόνο που το καλαθάκι του φαινόταν πιο βαρύ. Τότε κατάλαβα ότι ακόμα κι εκεί μας λένε παραμύθια. Λοιπόν ο λύκος δεν την έφαγε ποτέ την κοκκινοσκουφίτσα, η κοκκινοσκουφίτσα τον κολάτσισε. Πήρε τα υπολείμματα του και τα πήγε στη γιαγιάκα της. Από 'κει ξεκίνησε "ο Λύκος". Αυτή την ιστορία δεν την λέω πια, γιατί μετά την έκαναν διαφήμιση. Μετά το πρώτο στιχάκι 'Είναι δώδεκα η ώρα, είναι η ώρα των τρελών, κάπου θα σε συναντήσω, κάπου θα σε βρω' έφαγα έναν ολόκληρο χρόνο για να βρω το υπόλοιπο και έγραψα κάπου μια πενηνταριά τετράστιχα για να μπορέσω να το βγάλω ολόκληρο. Γι' αυτό δεν γράφω πολλά τραγούδια, ξεκινάνε εύκολα και μετά για να τελειώσουν μου βγάζουν την ψυχή. 'Η σχιζοφρένεια' μου πήρε έντεκα χρόνια για να την τελειώσω. Ήταν μια φράση που δεν μου κόλλαγε. Ακόμα και τώρα υπάρχουν τραγούδια που τα έχω ηχογραφήσει, τα διορθώνω και μετά τα λέω διορθωμένα. Ο κόσμος μπορεί να μην το καταλαβαίνει, αλλά εγώ αισθάνομαι πολύ ωραία...\n-Θα θέλατε να μας πείτε λίγα λόγια για τους συνεργάτες και φίλους σας;\nΉμουνα τυχερή και μάλιστα κακομαθημένη από αυτή την άποψη. Την πρώτη συνέντευξη μου την πήρε ο Γιώργος Πηλιχός, ο οποίος ασχολείτο κυρίως με την όπερα. Με κυνήγησε μια βδομάδα γιατί του άρεσε πολύ αυτό που έκανα, αλλά εγώ αρνιόμουν λέγοντάς του ότι δεν με ξέρει κανείς, άρα γιατί να ασχοληθεί (;) Ήταν πάρα πολύ ωραίος άνθρωπος και αμέσως μετά γίναμε φίλοι. Αν και είχε κυκλοφορήσει ο πρώτος μου δίσκος, ήμουν παντελώς άγνωστη και βρέθηκα με μια τετρασέλιδη συνέντευξη στον Ταχυδρόμο, για την οποία καυγάδισε για να μπει.\nΗ Ρηνιώ Παπανικόλα με βοήθησε επίσης πάρα πολύ, επιμένοντας να πουλάει τους δίσκους μου. Κατά κάποιο τρόπο, μου άνοιξε τον δρόμο. Εργαζόταν στον Ίκαρο, στο δισκογραφικό τμήμα. Ο Αλέκος Πατσιφάς (Lyra) έπαιξε επίσης πολύ σημαντικό ρόλο, σαν παραγωγός. Εμπιστεύτηκε ένα εντελώς άγνωστο και ελαφρώς μουρλό παιδί, όπως ήμουνα εγώ-με θεωρούσε την πιο αναιδή τραγουδίστρια που είχε περάσει ποτέ από τα χέρια του. Ο Γιώργος Παπαστεφάνου έλεγε ότι ήμουν πολύ άγριο παιδί... Έβγαλα κατευθείαν μεγάλο δίσκο με πολύ καλά τραγούδια. Ότι έγινε στο σύγχρονο ελληνικό τραγούδι ξεκίνησε από τον Πατσιφά και τον Τάκη Λαμπρόπουλο. Κάποιος πρέπει να κάτσει κάποια στιγμή να κάνει μια έρευνα για αυτόν τον άνθρωπο (Πατσιφά).\nΟ Πατσιφάς επειδή ήταν γαλλομαθημένος (είχε σπουδάσει στη Γαλλία), είχε την ιδέα να μεταφράσει τον όρο nouvellevague και έτσι να δημιουργηθεί το νέο κύμα. Έφτιαξε μια καινούρια εταιρεία, αλλά δεν είχε χρήματα να προωθήσει γνωστούς καλλιτέχνες γι' αυτό και προώθησε νέους. Πριν από αυτό όμως, λίγοι ξέρουν ότι εκείνος πρωτοξεκίνησε τον Χατζιδάκι, τον Θεοδωράκη και τόσους άλλους. Όπως και όλη σχεδόν την παλιά φουρνιά τραγουδιστών, όπως είναι ο Πάριος κλπ Είχε καταφέρει να συνδυάσει το εμπορικό με το ποιοτικό τραγούδι. Για μένα αυτό είναι το ιδανικό. Επειδή έχω συνηθίσει έτσι, τα τελευταία 25-30 χρόνια υπολειτουργώ. Δεν μπορώ να αντιμετωπίσω αλλιώς τη δουλειά μου και να δέχομαι να κάνω ότι θέλουν οι άλλοι. Βγαίνει κάτι από εμένα. Ο κόσμος μπορεί να ανταποκρίνεται ή να μην ανταποκρίνεται, δικαίωμά του. Δεν θα κοιτάξω να δω τι θες εσύ για να στο δώσω, γιατί τότε φοβάμαι πως σου κάνω ζημιά. Ο Αντρέ Ζιντ είχε πει 'Είναι καλύτερο να σε μισούν γι' αυτό που είσαι, παρά να σε λατρεύουν γι' αυτό που δεν είσαι'.\nΑν τραγουδάω ακόμα και σήμερα, φοβάμαι πως φταίει εκείνος. Σε πολλά σημεία είμαστε τα άκρα αντίθετα, σε άλλα όχι. Είναι πολύ ιδιόρρυθμη περίπτωση καλλιτέχνη, αλλά έχει μια γνησιότητα που ο κόσμος την καταλαβαίνει. Με τον Λάκη συναντηθήκαμε κάπου το 1984 αν δεν κάνω λάθος. Εγώ ξεκίνησα να τραγουδάω το '66, άρα ήταν περίπου είκοσι χρόνια μετά την αφετηρία μου. Εκείνη την εποχή δεν ήθελα να συνεργάζομαι με κανέναν, αλλά εκείνος επέμεινε. Το πρώτο τραγούδι που μου πρότεινε ήταν το «Έρχεται κρύο». Και εγώ ως γνήσιο ψάρι, το δάγκωσα το αγκίστρι και σέρνομαι ακόμα με τον Λάκη... Είναι πολύ έξυπνος και ταλαντούχος, αλλά και «χιματζής» με διάφορα στραβά που του τα περιμαζεύω όταν βρισκόμαστε. Κι αυτός για εμένα λέει ότι είμαι πολύ σοβαρή και κάτι τέτοια (γέλια). Παρόλο που είμαστε κόντρα, σεβόμαστε ο ένας τον άλλον. Ξεκίνησε και παραμένει ροκάς ενώ εγώ τραγουδώ μπαλάντες. Για κάποιον που ξέρει, όλο σχεδόν το δημοτικό τραγούδι, είναι μπαλάντες. Η μπαλάντα είναι ένα αφηγηματικό τραγούδι, μια ιστορία. Ο Λάκης λοιπόν, έχει γράψει μερικές από τις ωραιότερες μπαλάντες που έχουν υπάρξει (Τα ήσυχα βράδια, Σερενάτα κ.ά.) Άλλη μεγάλη ιστορία είναι η Μαριανίνα Κριεζή και οι στίχοι της...\nΑυτός είναι γιός μου. Είμαι η μαμά του γενικώς. Όχι μόνο στο τραγούδι. Τον Γιώργη τον αισθάνομαι σαν παιδί μου. Δεν θα ήταν τυχερός αν όντως ήμουν η μαμά του, γιατί δε νομίζω ότι κάνω πολύ για μαμά, αλλά τον αγαπώ όπως ακριβώς θα αγαπούσα ένα παιδί μου. Τα παιδιά μου είναι ο Γιώργης και η Σάννυ Μπαλτζή. Όταν έχεις περάσει αυτά που έχω περάσει εγώ, μετράς τους ανθρώπους αλλιώς. Είχα ένα σκυλάκι, το οποίο αγαπούσα πάρα πολύ και το οποίο έφυγε «πλήρης ημερών» πριν από δύο χρόνια, έζησε ως τα 19. Όταν αρρώστησα, τον φρόντιζε μια φίλη μου, αλλά έπρεπε να φροντίζει και εμένα, ποιόν να πρωτοπρολάβει; Και έτσι τον ανέλαβαν η Σάννυ και ο Γιώργης. Παρόλο που η Σάννυ είχε το μικρό παιδί της να φροντίσει, τον κράτησε δυο μήνες. Αυτό δεν θα το ξεχάσω ποτέ μου. Και μετά τον πήρε ο Γιώργης, που έμενε σε ένα σπίτι, όπου κανείς δεν ήθελε τον σκύλο. Τους αγνόησε και τον κράτησε έναν μήνα. Μετά έπρεπε να φύγει για λίγο και το σκυλάκι πήγε κάπου αλλού, όπου κόντεψε να πεθάνει. Γιατί το σκυλάκι ήθελε παρεούλα, δεν ήθελε μόνο φαί και νερό. Αυτό λοιπόν που έκαναν αυτά τα παιδιά για εμένα, ήταν πάρα πολύ σημαντικό.\nΚαι τώρα που μιλάμε είναι το όγδοο θαύμα. Εμένα μου έσωσε τη ζωή ένας γιατρός, ένας νευροχειρουργός, ονόματι Βασίλης Σλαντινόπουλος. Από μια άποψη είναι μπαμπάς μου. Φέτος έσβησα κεράκια τεσσάρων χρονών (γέλια). Έχω πολλές ηλικίες εγώ. Νομίζω έχω τέσσερεις-πέντε. Αλλά μία μου αρέσει. Θέλω να μείνω πέντε χρονών. Ήμουνα πολύ ωραία τότε. Μετά άρχισα να χαλάω. Ήμουνα πιο χαριτωμένη, πιο έξυπνη. Θυμάμαι πράγματα από ενάμιση έτους. Στο σπίτι που μεγάλωσα, έμενε μια οικογένεια, γνωστή αθηναϊκή, μάλιστα το ένα από τα μέλη της είναι πολιτικός. Μεγαλώσαμε μαζί, αυτοί από πάνω και εμείς από κάτω, η αδελφή μου κι εγώ. Κατεβαίνανε τα παιδιά και παίζαμε όλοι μαζί στην αυλή. Ήτανε τρία παιδιά, η μεγάλη αδελφή, το μεσαίο αγοράκι και το μικρό. Το τέταρτο δεν είχε γεννηθεί ακόμη. Μια μέρα που κρατούσε η μαμά τους αγκαλιά το ένα παιδί και είχε το άλλο στο καρότσι, την χτύπησε ένα στρατιωτικό φορτηγό, σκότωσε το ένα παιδάκι, άφησε τη μητέρα σε κώμα για κάμποσο καιρό, ενώ το παιδάκι στο καρότσι γλίτωσε ως εκ θαύματος. Εγώ με το παιδάκι αυτό ήμουν φίλη, μάλιστα όταν άκουγα ότι τον έδερνε η αδελφή του ανέβαινα πάνω και έδερνα αυτήν (γέλια). Σαράντα πέντε χρόνια μετά, έρχεται η κυρία αυτή με το μωρό εγγόνι της, επίσκεψη στο σπίτι μας, ήταν φίλες με τη μαμά μου. Βλέποντας την ομοιότητα του μωρού, με τον φίλο μου, το παιδάκι που χάθηκε τότε στο δυστύχημα, της το είπα. Και πράγματι αφού επέστρεψε στο σπίτι της, έψαξε και βρήκε μια φωτογραφία, όπου διαπίστωσε την καταπληκτική ομοιότητά τους.\n-Έχετε φωτογραφική μνήμη...\nΔεν ξέρω πώς λέγεται αυτό που έχω, αυτό που ξέρω είναι ότι η αφηρημάδα μου είναι το κάτι άλλο. Είχαμε χάσει τα πάντα, τα πιάτα, τα κουτάλια, είχαμε βρει τα άπλυτα μες το ψυγείο, τα είχα τακτοποιήσει εγώ (γέλια). Η καημένη η αδερφή μου γύρναγε όλη μέρα γύρω γύρω ψάχνοντας, γιατί ήταν και η μάνα μου αφηρημένη...\n-Ετοιμάζετε κάτι άλλο στο άμεσο μέλλον;\nΈχω δυο-τρία πράγματα στο κεφάλι μου, αλλά είμαι πολύ αργόστροφη... Θέλω να κάνω μια έκθεση ακόμα, αλλά δεν ξέρω πότε θα τα καταφέρω. Θέλω να βγάλω ένα βιβλίο ακόμα, αλλά δεν ξέρω πότε θα το βγάλω. Θα κάνω μια συναυλία στον Βόλο αυτό το καλοκαίρι, μαζί με μια σχολική χορωδία. Ήταν κάτι, που ήθελα να κάνω. Να κλείσω μια παρένθεση. Ελπίζω να είμαι καλά ως τότε. Θα γίνει στις 13 Ιουνίου στο ανοιχτό δημοτικό θέατρο της πόλης.\n-Τελευταία κυκλοφόρησε κι ένας δίσκος σας με αγγλόφωνα τραγούδια (2010)...\nΕίναι τραγούδια που είχαν ηχογραφηθεί το '76 μέσα σε μια ημέρα. Με μια – δυο κιθάρες και μια βάρδια στο στούντιο. Ο τίτλος του είναι «Demo». Είναι πολύ καλή ηχογράφηση και πολύ ωραία τραγούδια. Οι μουσικές είναι από το Ταξιδεύοντας και οι στίχοι είναι μιας φίλης Αγγλίδας - "Αγγλιδένιας", όχι Ελληνίδας που γράφει στίχους στα αγγλικά (Sasha Brewis).\n-Τι κάνετε στον ελεύθερο χρόνο σας για να περνάτε ευχάριστα;\nΕυτυχώς έχω έναν-δυο καλούς φίλους για παρέα. Ειδικά μια φίλη με πάει καμιά βόλτα πότε πότε και με παίρνει μαζί της το καλοκαίρι να κάνω μπάνια. Αν μπορούσα να είμαι μέσα στο νερό συνέχεια, θα ήμουν πολύ ευτυχισμένη (γέλια). Αγαπώ πάρα πολύ το νερό και τη θάλασσα.\nΕκτός αυτού μου αρέσει πάρα πολύ να σχεδιάζω, να διαβάζω, να τραγουδάω (για εμένα). Το διάβασμα και η ζωγραφική, είναι από τα τελευταία πράγματα που θα με εγκαταλείψουν.\n-Έχετε καθόλου απωθημένα ή όνειρα ανεκπλήρωτα;\nΌχι δεν έχω κανένα απωθημένο, εκτός απ' το ότι θα ήθελα να έχω ένα σοφέρ να με πηγαίνει όπου θέλω με το αυτοκίνητο, γιατί δεν έμαθα ποτέ μου να οδηγώ. Και καλά έκανα δηλ. γιατί με την στραβωμάρα που έχω, δε νομίζω να γλίτωνα ούτε εγώ ούτε οι άλλοι. Επειδή όμως είμαι άνθρωπος με συναίσθηση, σταμάτησα την προσπάθεια. Μου λέγανε να στρίψω αριστερά και εγώ έστριβα δεξιά και το αντίστροφο. Εν πάση περιπτώσει, εγώ τελικά δεν αποπειράθηκα να οδηγήσω, οι άλλοι όμως που μπερδεύουν το δεξί με τ' αριστερό και όμως κυβερνούν την χώρα;\n-Υπάρχει κάτι για το οποίο έχετε μετανιώσει;\nΈχω μετανιώσει για κάποιες σχέσεις. Για κάποια δοσίματα που δεν θα 'πρεπε να είχα. Αλλά όταν γίνανε τα ήθελα και αισθανόμουνα εντάξει. Δεν θα ήθελα όμως να τα επαναλάβω, μιας και έχω την τάση του δις εξαμαρτείν. Δε νομίζω να τα ξανακάνω όμως, έχουν πια τελειώσει.\n-Θα θέλατε να μας αφιερώσετε έναν επίκαιρο στίχο σας;\nΗ επικαιρότητα με πλήττει θανάσιμα. Όλοι για λεφτά μιλάνε. Εγώ δεν μπορώ να μιλάω για λεφτά, συγγνώμη. Βαριέμαι. Θα μου πεις, εσύ έχεις για να ζήσεις. Ναι έχω για να ζήσω, απλώς. Αλλά φρόντισα να ζήσω μια πολύ λιτή ζωή, την οποία επεδίωξα συνειδητά γιατί έτσι πιστεύω πως πρέπει να ζούνε οι άνθρωποι. Είναι η προσωπική μου φιλοσοφία.\nΈνας στίχος για την εποχή μας είναι 'Αν θες ν' αγιάσεις πρέπει να αμαρτήσεις και αν προλάβεις, ας μετανοήσεις' Το Μπαρ το Ναυάγιο (γέλια).\n-Για τα κοινωνικοπολιτικά ναυάγια τι έχετε να πείτε; Για την πρωτοφανή αυτοκτονία στο Σύνταγμα, για την οποία βούιξε ο τόπος;\nΣαφέστατα όταν ένας άνθρωπος αυτοκτονεί, έχει χάσει τα μυαλά του. Δεν ξέρω για ποια αιτία, αλλά τα έχει χαμένα. Δεν μπορεί κάποιος να πάρει την ζωή του, εν ψυχρώ. Λυπάμαι για αυτούς τους ανθρώπους που άφησε πίσω του, για αυτούς που τον αγαπούσαν. Από εκεί και πέρα, εκείνοι που δίνουν τόσο μεγάλη δημοσιότητα σε ένα τέτοιο γεγονός, είναι εκ του πονηρού. Δεν δίνουνε δυάρα για τον άνθρωπο που σκοτώθηκε. Αυτή είναι η ταπεινή μου γνώμη. Εγώ απλά λέω συλλυπητήρια στους οικείους του, γιατί αυτοί είναι που πονάνε για αυτόν τον άνθρωπο και κανείς άλλος.\nΚύμα αυτοκτονιών σε Ελλάδα και Ιταλία, αύξηση της ηπατίτιδας C, της φυματίωσης, της χολέρας, του AIDS κλπ Όταν βρίσκουν αυτούς που νοικιάζουν αυτά τα 'σπίτια' για να μένουν εκεί μέσα άνθρωποι υπό άθλιες συνθήκες, τι τους κάνουνε; Δεν έχω δει κανέναν από αυτούς να τιμωρείται. Τα πατρικό μου σπίτι το είχαμε χτίσει εμείς. Τότε λοιπόν ήταν υποχρεωτικό να φτιάξεις καταφύγιο, το οποίο ήταν υπόγειο. Το μισό ήταν τυφλό, ενώ το άλλο μισό ήταν ενάμιση μέτρο υπέργειο, με παράθυρα απ' όπου έμπαινε άπλετος ήλιος. Αυτά λοιπόν είχανε προτείνει στην μητέρα μου να τα κάνει διαμερίσματα και να τα νοικιάζει. Η οποία μανούλα μου (Ναυσικά την έλεγαν) απάντησε ότι τα υπόγεια δεν είναι για να μένουν άνθρωποι.Η μάνα μου βέβαια ήταν αρχόντισσα. Αλλά δεν νομίζω ότι είπε αυτή την σωστή κουβέντα, επειδή ήταν "αρχόντισσα"...\nΑν κάνεις μια γύρα στην Κυψέλη, θα δεις ότι όχι μόνο δεν είναι υπόγεια, όχι δεν έχουν παράθυρα, αλλά μια σχάρα κάτω απ' το πεζοδρόμιο. Και εκεί μένουνε παιδιά. Και εγώ ερωτώ, αυτά τα παιδιά πώς θα γίνουν; Αν οι γονείς τους είναι εντάξει, γιατί πολλοί από αυτούς είναι καλοί και τα φροντίζουν τα παιδιά τους, θα βγουν κι αυτά εντάξει. Είναι όμως μέρος αυτό, για να μένει άνθρωπος; Στα τάρταρα; Γιατί, τι φταίνε; Επειδή ήρθαν εδώ κυνηγημένοι ή δεν είχανε να φάνε;\nΗ Αθήνα όταν γεννήθηκα είχε 550.000 ή 850.000 κατοίκους και αυτή τη στιγμή πλησιάζει τα έξι εκατομμύρια. Και αυτό γιατί συνέρευσε στην Αθήνα όλη η επαρχία μετά τον εμφύλιο. Δεν μπορούσαν να κάτσουν στα χωριά τους οι άνθρωποι. Είχαν έρθει και δύο εκατομμύρια πρόσφυγες από την Μικρά Ασία. Οι πρόσφυγες όμως είχανε κουλτούρα και πολιτισμό. Βοήθησαν πάρα πολύ στον εκπολιτισμό των Ελλήνων και το εννοώ αυτό. Απλώς μετά από λίγο πάθανε κι αυτοί την ίδια ασθένεια που έχουμε πάθει όλοι σε αυτόν τον τόπο, σαν χώρα σαν σύστημα. Ο πατέρας μου ήταν ένας γιατρός, που δεν έπαιρνε λεφτά. Ήταν νοσοκομειακός γιατρός. Δεν είχε πάρει στην ζωή του ούτε μια δεκάρα παραπάνω. Έκανε το λειτούργημα του.Είμαι πάρα πολύ περήφανη γι' αυτό.\n-Η κρίση σήμερα τι ταυτότητα έχει;\nΕίναι κρίση παιδείας. Όταν λέω παιδεία, δεν εννοώ εκπαίδευση, ούτε διπλώματα. Έχω δει διπλωματούχους ηλίθιους, πάρα πολλούς. Εγκληματικά ηλίθιους, με θέσεις και διδακτορικά...\n-Υπάρχουν συμπολίτες μας που παραπονιούνται, γιατί δεν υπάρχει πολιτισμός στην Ελλάδα...\nΑυτά είναι μπαρμπούτσαλα! Πολιτισμός είναι πόσες φορές έρχεται η Μαντόνα στην Ελλάδα; Που εμένα μου αρέσει, για να εξηγούμαι, αλλά δεν είναι ο πολιτισμός μου (η Μαντόνα). Είναι απλά κάτι που μου αρέσει, όπως π.χ. μου αρέσει και το μπαλέτο, αλλά δεν είναι «δικό μου». Για τον δικό μας πολιτισμό, δεν φροντίζουν παρά ελάχιστοι άνθρωποι. Ο δικός μου πολιτισμός είναι η Δόμνα Σαμίου, που «έφυγε» πριν λίγες μέρες. Στην Ελλάδα μας μάθανε να περιφρονούμε «το δικό μας» και αυτό είναι επιεικώς απαράδεκτο. Είναι δολοφονικό. Κάποτε είχε πει ο «μέγας» Κίσινγκερ, ότι 'αν θες να καταστρέψεις έναν λαό, κατέστρεψε την παιδεία του και κυρίως την γλώσσα του'. Τα σημερινά παιδιά δεν ξέρουν να μιλούν ελληνικά. Είχα βρεθεί στον Καναδά, μια χώρα υποδοχής μεταναστών που κάποτε ήτανε πολύ πιο ανοιχτή απ' ότι τώρα, με πάγια μεταναστευτική πολιτική. Όπου όποιος δήλωνε, ότι θέλει να πάει μετανάστης, τον πληρώνανε έξι μήνες για να μάθει αγγλικά. Οι Έλληνες λοιπόν το έσκαγαν, γιατί ήταν αναλφάβητοι. Πώς να μάθεις μια ξένη γλώσσα αν δεν ξέρεις την δική σου; Και νομίζουν ότι ξέρουν αγγλικά; Όταν διαβάζω τις μεταφράσεις στην τηλεόραση, μου σηκώνονται τα μαλλιά όρθια. Εκείνο το οποίο με νοιάζει είναι ότι δεν καταλαβαίνουν τα παιδιά, ότι αν δεν ξέρουν τη δική τους γλώσσα, δεν θα μάθουν ποτέ σωστά μια ξένη. Μπορεί να την μάθουν επιπόλαια, όπως θα μάθουν και τη δική τους, αλλά ουσιαστικά δεν θα μάθουν τίποτα. Επίσης έχει επικρατήσει η άποψη, ότι όσο πιο αμόρφωτος είσαι, τόσο πιο εύκολα βρίσκεις δουλειά. Κάποιος που ξέρει την κατάσταση στην Ισπανία και έκανε την σύγκριση, μου είπε πως εκεί δουλειά δεν βρίσκουν, μόνο όσοι δεν έχουν τα τυπικά προσόντα. Στην Ελλάδα αυτοί που δεν βρίσκουν δουλειά, είναι αυτοί που έχουν τα τυπικά προσόντα. Ας μας φέρει λοιπόν τα Αγγλικά το υπουργείο Παιδείας μια ώρα αρχύτερα... Όσο για το υπουργείο Πολιτισμού αν δεν μπορεί να φυλάξει το μουσείο της Ολυμπίας ας δέσει μια πέτρα στο λαιμό, να πάρει φόρα να φουντάρει... Ας μην πούμε για τις επιχορηγήσεις που έχουν κάνει εκατομμυριούχους ένα σωρό λουφέδες και τις απαράδεκτες εκδηλώσεις, με τσιφτετέλια, που ναι μεν μου αρέσουν, αλλά όχι και να τις χρηματοδοτούμε ως πολιτιστικά αγαθά. Ο πολιτισμός δεν είναι σάλτσα, να βάζουμε κι από λίγο, όποτε θέλουμε. Όταν λες την λέξη πολιτισμός, ήδη την έχεις σκοτώσει. Η Ελλάδα μεγαλούργησε πολιτιστικά όταν δεν είχε υπουργείο Πολιτισμού. Αυτό που υπάρχει τώρα είναι υπουργείο εκ-πολιτισμού, πράγμα το οποίο δεν έχει ανάγκη η χώρα. Οι Έλληνες είμαστε ένας βαθύτατα πολιτισμένος λαός και θα πρέπει να το θυμηθούμε, γιατί το έχουμε ξεχάσει.\nΑπό τα εννέα εκατομμύρια Ελλήνων πόσοι έχουν ανέβει στην Ακρόπολη; Ελάχιστοι. Κάτι άλλο που βρίσκω τραγικό, είναι που κάποιοι ξένοι έχουν όνειρο ζωής να κάνουν ένα ταξίδι στην Ελλάδα, να δουν τα αξιοθέατα. Μαζεύουν τι δεκάρες τους μία μία και σε μεγάλη ηλικία πια, έρχονται για λίγες μέρες να επισκεφτούν την Ακρόπολη ...και την βρίσκουν κλειστή. Έχει δικαίωμα κανείς να το κάνει αυτό; Ας με θεωρήσουν επί χίλιες φορές οπισθοδρομική γι' αυτά που λέω. Δεν έχω καταφέρει ποτέ να δω το μουσείο της Δήλου. Αν και έχω πάει τρεις φορές, ήταν πάντα κλειστό. Μια φορά ταξίδεψα με κρουαζιερόπλοιο, όπου συνεπιβάτης μας ήταν ένας πολύ ηλικιωμένος Αμερικάνος, ντυμένος καπετάνιος, πολύ χαριτωμένος. Αν και μάζευε όλη του τη ζωή χρήματα για να δει το μουσείο, δεν τα κατάφερε... Στους Δελφούς πάλι, είχα πάει για πρώτη φορά στο γυμνάσιο. Στο μουσείο είχε μόνο ένα κουτί με καρτ-ποστάλ, απ΄ ότι θυμάμαι, και όταν τους ζήτησα μια αφίσα του Ηνίοχου, με κοίταξαν λες και τους ζήτησα χαβιάρι. Στη Γαλλία όπου είχα ταξιδέψει με φίλους, ζήλεψα τον τρόπο με τον οποίο εκμεταλλεύονται τα πράγματα. Κάπου εκεί λοιπόν σε μια μικρή κωμόπολη, έχει μια μικρή εκκλησία με κάποιο ενδιαφέρον. Για την οποία είχαν καρτ-ποστάλ, αφίσες κλπ σε όλα τα μεγέθη. Όταν ξαναπήγα στους Δελφούς δέκα χρόνια πριν, βρήκα το ίδιο μαδημένο κουτί, με τις ίδιες μαδημένες καρτ-ποστάλ. Πόσο ακριβό είναι να τυπώσεις μερικές αφίσες; Είναι δηλ. κακό να βγάζουμε χρήματα με αυτόν τον τρόπο, όπως βγάζουν οι ξένοι; Πρέπει να πληρώνει το κράτος για όλα; Δηλ. αυτά τα λεφτά δεν τα θέλουμε, αλλά του υπουργείου Πολιτισμού τα θέλουμε! Εγώ δεν έχω ζητήσει ποτέ να μου επιχορηγήσει συναυλία το υπουργείο Πολιτισμού και ούτε πρόκειται. Για να δεχτείς να σε επιχορηγήσει το υπουργείο, πρέπει να σου το ζητήσουν εκείνοι και όχι εσύ. Δεν είμαι ζητιάνα. Δεν έχω ανάγκη. Καλά πορεύομαι.\nΑυτά που σας λέω δεν είναι και πολύ ευχάριστα. Και δεν υποφέρω τάχα μου δήθεν σαν βασανισμένη καλλιτέχνης και τα λέω. Το μόνο που ήθελα πάντα στη ζωή μου ήταν να μην χρωστάω και να μην μου χρωστάνε. Θέλω να έχω δυο-τρεις ανθρώπους που με αγαπούν και τους αγαπώ γύρω μου και αυτό μου φτάνει. Είμαι απολύτως γεμάτη. Έχω τα βιβλία μου, τις κιθάρες μου ... να! αντί για τραπεζαρία, έκανα κιθαριέρα. Έχω βγει, έχω διασκεδάσει όσον ήμουνα νέα, έκανα τις παλαβομάρες μου, αλλά τον καιρό που έπρεπε. Βλέπω αυτόν τον Στρος-Καν και λέω, μα καλά πόσο πεινάλας είναι; Προτρέπω τους νέους να κάνουν ότι μπορούν όσο είναι ακόμα νέοι, 'να αφήσουν και να απολέσουν'. Αρκεί να έχουν μάθει τα όρια απ' τους γονείς τους, όσο είναι ακόμη μικρά παιδιά.\nΜια φορά ήμουν μέσα σε ένα ταξί ,έβριζε και ωρυόταν ο ταξιτζής για τα τεκταινόμενα. Τον ρωτάω λοιπόν, αν έχει παιδιά. Μου λέει, ναι. Και συνεχίζω 'Αν κάποιος σας έλεγε να τα διορίσετε στο δημόσιο, χωρίς να έχουν τα τυπικά προσόντα θα το δεχόσασταν;' Βεβαίως, μου απαντά. 'Τότε δεν έχετε δικαίωμα να μιλάτε, του λέω. Σας παρακαλώ, γιατί με έχετε ζαλίσει'... Και σταμάτησε.\nΜπορεί να ακούγεται πολύ Χρηστομάθεια αυτό που λέω, αλλά είναι μονόδρομος. Ξέρω ανθρώπους που έχουν δουλέψει σκληρά μια ζωή και δεν έχουνε πει κιχ. Οι άνθρωποι δεν έχουνε μάθει να κρίνουν τον εαυτό τους. Καταρχάς άλλο κρίνω και άλλο κριτικάρω.\n-Τι εστί λοιπόν τέχνη και τι πολιτισμός;\nΕίναι υπόθεση διανοητική και ψυχική, σίγουρα δεν είναι υπόθεση της τσέπης. Πολιτισμός είναι να έρθεις στο σπίτι μου, να σου χαμογελάσω και να σε κεράσω ένα ποτήρι νερό. Καλλιτέχνης είναι ένας κανονικός άνθρωπος που σε ορισμένα σημεία είναι πιο λεπτός νευρικά και πιάνει περισσότερα πράγματα απ' τους άλλους. Πιθανόν να έχει μια ικανότητα στο χέρι του ή στη φωνή του, αυτό όμως είναι σαν να έχει κάποιος ένα ζευγάρι όμορφα γαλάζια μάτια και μια ωραία λεπτή μύτη, πράγμα για το οποίο δεν μπορεί να επαίρεται. Είναι ένα δώρο θεού, που πρέπει να το προσέχεις. Δεν χάνεται τόσο γρήγορα όσο χάνεται η ομορφιά. Πρέπει ωστόσο να καλλιεργήσεις αυτό το δώρο, γιατί αν το αφήσεις όπως ήταν όταν γεννήθηκες, πάει το έχασες. Το ίδιο και η ομορφιά. Εάν σιγά σιγά περάσει από το πρόσωπο μέσα στην ψυχή, κρατάει μια ζωή. Βλέπω μεγάλους ανθρώπους οι οποίοι εξακολουθούν και είναι ωραίοι, πολύ όμορφοι. Και βλέπω άλλους, οι οποίοι πια 'δεν βλέπονται', ενώ ήταν πολύ όμορφοι όταν ήταν νέοι. Αυτό είναι το κακό. Η κακία είναι σαν δηλητήριο. Εγώ τους ανθρώπους που είναι κακοί, τους θεωρώ άρρωστους. Τα αρνητικά συναισθήματα είναι αρρώστια. Όσο μεγαλώνει ο άνθρωπος, όσο προχωρά, πρέπει να 'καθαρίζει', να πετάει τα περιττά, να αφαιρεί, να κρατά μόνο αυτό το οποίο χρειάζεται. Το ζητούμενο για έναν άνθρωπο είναι να γίνεται καλύτερος όσο περνάνε τα χρόνια. Είτε θα γίνουμε ξύδι, είτε θα ωριμάσουμε σαν το καλό κρασί. Δεν ξέρω αν το έχω πετύχει, σε κάποια σημεία μπορεί και να έχω γίνει ξύδι. Προσπαθώ τουλάχιστον. Όταν ξεκινάς για κρασί, δεν είναι κι ότι καλύτερο να γίνεις ξύδι (γέλια).\n-Έρωτας και αγάπη. Η κινητήριος δύναμη.\nΟ τελευταίος μου έρωτας πέθανε πριν από τρία χρόνια, τον έλεγαν Σεβάχ και ήταν άσπρος και φουντωτός. Ο σκυλάκος μου. Μετά ερωτεύτηκα έναν άσπρο γάτο, κουφό. Αλλά δεν ήταν δικός μου αυτός και τώρα δεν τον βλέπω πια. Τον τελευταίο καιρό ερωτεύομαι μόνο τετράποδα. Αν ερωτευτώ άνθρωπο, κρατάει μια δύο ώρες και μετά μου περνάει, ευτυχώς... Είναι στιγμιαίο το έγκλημα (γέλια).\nΑγαπώ την Ελλάδα, για έναν λόγο. Έχω συναντήσει καπεταναίους, που κατέβηκαν απ' το βουνό. Σε όλους τους Έλληνες, μέσα τους υπάρχει θάλασσα. Έχετε δει τον χάρτη της Ελλάδας; Σαν να τον έχουν ροκανίσει 800 ποντίκια είναι. Έχουμε μια από τις ωραιότερες χώρες στον κόσμο και της έχουμε αλλάξει τον αδόξαστο...\nΠιστεύω ότι το παρελθόν, το παρόν και το μέλλον, είναι ένα. Γι' αυτό μπορώ και προχωράω. Σίγουρα προχωράω με άλλο τρόπο και άλλα μέσα, απ' ότι όταν ήμουν νέα και ευλύγιστη και μπορούσα να τρέχω. Αλλά προχωράω και όπως είμαι τώρα. Όσο μπορώ. Χαίρομαι που έχω ανθρώπους που εξακολουθούν να με στηρίζουν, και τους ευχαριστώ από καρδιάς, τον καθένα ξεχωριστά. -\nΟι φίλοι της Αρλέτας, έχουν φτιάξει έναν ιστότοπο ειδικά αφιερωμένο σε εκείνη. Μπορείτε να τον επισκεφτείτε πατώντας στον παρακάτω σύνδεσμο:\nΝέο! Η Αρλέτα θα συμμετέχει στη συναυλία του Λάκη Παπαδόπουλου στις 5 Ιουνίου, στην Τεχνόπολη του Δήμου Αθηναίων: τηλ. 210 3475518.


Τι αλλάζει με το νέο νόμο - πλαίσιο για τα πανεπιστήμια\n🕔25/08/2011 - 12:49\nΟ νέος νόμος - πλαίσιο για τη λειτουργία των πανεπιστημίων που ψηφίστηκε και επί των άρθρων από 250 εκ των 300 βουλευτών, αλλάζει δραστικά τους όρους της λειτουργίας τους. Βάζει τέλος στο καθεστώς των αιώνιων φοιτητών, καταργεί τελείως το πανεπιστημιακό άσυλο, θέτει ως όρο την υποχρεωτική παρουσία των φοιτητών στα εξάμηνα, αλλάζει τις δομές λειτουργίας τους και στοχεύει στην «παρακολούθησης» των αναγκών της αγοράς καθώς το πανεπιστήμιο παύει να είναι δημόσιο, σύμφωνα με όλα όσα γνωρίζαμε μέχρι σήμερα και επιτρέπει χρηματοδοτήσεις από ιδιώτες. Επίσης, τα πτυχία δεν είναι πλέον όλα ισότιμα, αλλά αυτό που θα μετρά είναι οι μονάδες του καθενός σύμφωνα με την κλίμακα αξιολόγησής τους που απορρέει από τα έτη σπουδών και την κατάταξη κύρους που θα αποκτήσουν.\nΣε συνέντευξη τύπου που έδωσε σήμερα η υπουργός Παιδείας, είπε ότι την 31η Αυγούστου 2012 θα έχουν προταθεί και θα ξεκινήσουν οι διαδικασίες για την εκλογή των νέων Συμβουλίων Διοίκησης, όμως, άλλες διατάξεις, όπως η κατάργηση του ασύλου, ισχύουν αυτομάτως, από τη δημοσίευση του νόμου.\nΕιδικότερα για τα μαθήματα και τον κίνδυνο καταλήψεων, η υπουργός είπε ότι με το νέο Νόμο, αν δεν γίνουν 13 εβδομάδες μάθημα δεν ξεκινούν εξετάσεις.\nΓια το πρόγραμμα σπουδών των φοιτητών, σύμφωνα με το δημοσίευμα της «Ελευθεροτυπίας», ισχύουν τα εξής:\n-Θεσπίζονται τρεις κύκλοι σπουδών (τριετής προπτυχιακός, μονοετής μεταπτυχιακός, εξάμηνος διδακτορικός) και ένας σύντομος (διετής). Τα μαθήματα αντιστοιχούν σε πιστωτικές μονάδες (60 για κάθε έτος). Οι φοιτητές μπορούν να μεταφέρουν μαθήματα και αντίστοιχες μονάδες από άλλα τμήματα ή και Ιδρύματα. Εισάγονται προγράμματα, υποχρεωτικά σε μια ξένη γλώσσα. Προβλέπονται δίδακτρα σε μεταπτυχιακά, αλλοδαπούς φοιτητές, ειδικά προγράμματα (ΔΒΜ). Προβλέπονται κατατακτήριες για την πρόσβαση σε ΑΕΙ από «ανώτερες σχολές διετούς και υπερδιετούς φοίτησης».\nΗ κανονική φοίτηση είναι ο ελάχιστος αναγκαίος χρόνος για τη λήψη πτυχίου συν τέσσερα εξάμηνα (ν + 2) και για τους μερικής φοίτησης (εργαζομένους αποδεδειγμένα πάνω από 20 ώρες την εβδομάδα) ο διπλάσιος ελάχιστος (2ν). Μετά το τέλος της κανονικής φοίτησης χάνεται η φοιτητική ιδιότητα. Το ίδιο και για όσους δεν εγγράφονται για δύο συνεχόμενα εξάμηνα. Διορία στους «αιώνιους» να αποφοιτήσουν μέχρι το 2013 - 2014.\nΤΕΙ και ΙΕΚ\nΈνα από τα «αγκάθια» της συζήτησης του νομοσχεδίου, ήταν οι εκατέρωθεν πιέσεις για το θέμα της εξομοίωσης ΑΕΙ – ΤΕΙ, με πολλές «υπερκομματικές» αντεγκλήσεις βουλευτών εκατέρωθεν και με τη «μεσοβέζικη» λύση που έδωσε η υπουργός Παιδείας Άννα Διαμαντοπούλου τονίζοντας:\n«Σε ό,τι αφορά τα ΤΕΙ, η υπουργός Παιδείας τόνισε πως για να προχωρήσει η τρίτη βαθμίδα των μεταπτυχιακών (τα διδακτορικά), θα πρέπει πρώτα να ωριμάσει η δεύτερη. «Τα ΤΕΙ δεν είναι πανεπιστήμια, αλλά έχουν άλλους σκοπούς. Είναι αδύνατον να οδηγηθούμε σε πραγματική απόδοση, αν ο στόχος μας είναι να κάνουμε το ένα ομοιότυπο του άλλου. Δεν πρέπει να συζητήσουμε για το πώς θα συνδεθούν τα ΤΕΙ με την τοπική ανάπτυξη π.χ. στον αγροτικό τομέα που είναι τόσο σημαντικός; Από την ιχθυοκομία, μέχρι τους οινολόγους, θα πρέπει να συνεργαστούν με τους ανάλογους φορείς. Σε κανέναν δεν στοιχίζει να ζητήσει να πάρουν διδακτορικό. Αυτό όμως θα σημαίνει πως αναβαθμίστηκαν; Στις επιστημονικές δημοσιεύσεις έχουν μια πολύ μικρή πορεία, αρχίζουν όμως και μπαίνουν, δόθηκε ο δεύτερος κύκλος μεταπτυχιακών και πιστεύω ότι θα πρέπει να προχωρήσουμε στον τρίτο κύκλο, με σχετική ωρίμανση του δεύτερου».\nΓια την πρόσβαση αποφοίτων των ΙΕΚ στα ανώτατα Ιδρύματα η υπουργός Παιδείας είπε σήμερα, ότι αυτοί θα εισάγονται σε προγράμματα «Διά Βιου μάθησης» και θα παίρνουν αντίστοιχα πιστοποιητικά.\nΟι μεγάλες αλλαγές που επέρχονται στα AEI με το νέο νόμο, σύμφωνα με την «κωδικοποίηση» που κάνει η εφημερίδα «Νέα», είναι οι εξής:\n1. Τα πανεπιστήμια αποκτούν διοικητική δυαρχία. Ένα 15μελές Συμβούλιο με οκτώ εσωτερικά μέλη, έξι εξωτερικά και έναν εκπρόσωπο φοιτητών θα είναι αρμόδιο για διοικητικά θέματα και ανάπτυξη, ενώ η Σύγκλητος θα έχει ακαδημαϊκές αρμοδιότητες


Τα καλύτερα πακέτα διακοπών - Rawlins - TripAdvisor\nRawlins, Ουαϊόμινγκ - Πακέτα διακοπών\nΔιακοπές σε: Rawlins\nRawlins - Πακέτα διακοπών\nRawlins - Θέλετε να κάνετε κράτηση για τις διακοπές σας; Είτε επιθυμείτε μία ρομαντική απόδραση, ένα οικογενειακό ταξίδι ή διακοπές all-inclusive, τα πακέτα διακοπών για Rawlins του TripAdvisor θα διευκολύνουν τον προγραμματισμό, εξοικονομώντας σας παράλληλα χρήματα.\nΒρείτε το ιδανικό πακέτο διακοπών για: Rawlins στο TripAdvisor συγκρίνοντας τιμές ξενοδοχείων και αεροπορικών εισιτηρίων προς και από: Rawlins. Ταξιδιώτες σαν και εσάς έγραψαν 3.204 κριτικές και δημοσίευσαν 1.337 αυθεντικές φωτογραφίες για Rawlins ξενοδοχεία. Κάντε κράτηση για τις διακοπές σας (Rawlins) σήμερα κιόλας!\nRawlins: Πραγματοποιήστε αναζήτηση για πακέτα διακοπών\nΛυπούμαστε, δεν υπάρχουν ολοκληρωμένα πακέτα διακοπών για: Rawlins\nΉ δημιουργήστε τα δικά σας πακέτα διακοπών για: Rawlins\nΔημιουργήστε τα δικά σας πακέτα διακοπών για: Rawlins\nΝο 1 ξενοδοχείο για: Rawlins\nRawlins: Προβολή όλων των ξενοδοχείων\nΑναζήτηση πτήσεων προς Rawlins\nΝο 2 ξενοδοχείο για: Rawlins\nΝο 3 ξενοδοχείο για: Rawlins\nΦθηνές πτήσεις προς Rawlins


Ταξίδι - Μαρ. Σπυροπούλου: «µαµά, ξύπνα, φτάσαµε στη Νάξο» | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\n27/07/2021 - 21:27\nΒρίσκεστε εδώ:Naxos Press » Ταξίδι » Μαρ. Σπυροπούλου: «µαµά, ξύπνα, φτάσαµε στη Νάξο»\nΠάντα τρέχει να µπει στο πλοίο. Λίγο πριν εκείνο λύσει την άγκυρα. Τρέχει σχεδόν κουτρουβαλώντας να χωθεί στο στόµα της µεγάλης φάλαινας σαν τον Ιωνά, να βρει εκεί µέσα τη δική της θαλπωρή, αφήνοντας πίσω της τη βουή και τη σκόνη της αττικής γης.\nΤης Μαριαλένα Σπυροπούλου (#)\nΚαι µόνον όταν ανέβαινε στο κατάστρωµα και κρεµούσε προς τα µπρος το σώµα της φουσκώνοντας σαν µπαλόνι µε αέρα, µόνον τότε η σάρκα της ζωντάνευε, άλλαζε χρώµα, το αίµα της κυλούσε µε ταχύτητα σαν να ανεβοκατέβαινε ποµπή αυτοκινήτων σε µεγάλη λεωφόρο. Ήταν πλέον ασφαλής, µόνη µε τις Σειρήνες. ∆εν γνώριζε ποτέ από τι κινδύνευε, αλλά η µόνη της ασφάλεια ήταν πάντα η µοναχική της µετάβαση στο νησί. Όχι µόνον τους καλοκαιρινούς µήνες, αλλά και κάτι γκρίζες φθινοπωρινές µέρες, κάτι νύχτες χειµωνιάτικες σαν αγκίδες που κάρφωναν το κρύο σε κάθε πόρο του νεανικού της σώµατος.\nΕκεί βρέθηκε µόλις τέλειωσε το σχολείο µε το µικρό της µεταχειρισµένο αυτοκίνητο να τρέχει σε αυτοσχέδιους φιδωτούς δρόµους ανακαλύπτοντας µέσα της αυτό που φοβόταν, µια ζωή ανηφορική µε θέα τη θάλασσα. Ποτέ κανείς δεν µπορούσε να καταλάβει πώς βρισκόταν από τη µια στιγµή πεσµένη στα χώµατα στον Κούρο των Μελάνων, µε εµφανή τα σηµάδια των χρόνων, την εγκατάλειψη και το λειψό της πόδι, και την άλλη στιγµή το κάδρο της να είναι η ίδια η Πορτάρα και εκείνη να ατενίζει σε γκρο πλαν καρέ-καρέ όσα θα έχτιζε εντός τους.\nΠοτέ δεν ονειρεύτηκε να ζει για πάντα µέσα στο Κάστρο της, αν και στέκει κραταιό αντέχοντας τους κραδασµούς των χρόνων, τους κατακτητές και τους περαστικούς της ζωής της. Όµως για εκείνη, που τα παιδικά της όνειρα είχαν για κύµατα ανέµους σε βράχο που έσκαγαν µε δύναµη στον Λυώνα, που δεν φοβήθηκε τη νύχτα κάτω από τα άστρα, και ας είχε για µαξιλάρι πέτρες και σµυρίγλι, που δεν δίψασε και ας ήταν το νερό στιφό και αλατισµένο, γνώριζε ότι το νησί της δεν είναι το νησί που βλέπουν όλοι. Και ας είχε για όψη τη θνητή της φύση.\nΚαι ας ήταν και εκείνη άλλη µία που µιλούσε για τις θάλασσες, το φαγητό του νησιού, τα χωριά και τη θερινή ραστώνη. Και ας έφερνε εκεί µεθοδικά τις φίλες της, µετέπειτα τον άνδρα της µε στόχο να τους δέσει στα κατάρτια εκείνου του µικρού δελφινιού που ξενέρωσε στις ακτές και έµεινε για πάντα εκεί στοιχειωµένο. Εκείνη ήξερε ότι εκεί ήταν πάντα µόνη. Τις νύχτες στα έγκατα αυτού του νησιού κυλάει νερό και νύµφες ποτίζουν τη Γη του. Στο τέλος του κόσµου, ένα παραµύθι της έλεγε ο παππούς της, ότι µια σπηλιά πάντα θα τη θρέφει. Σαν άλλη λύκαινα θα πάρει το λυκάκι της και θα ζήσουν για πάντα την άγρια ζωή που παραµένει ζωντανή. Υπό το φως του ήλιου, όλα ηµερεύουν.\nΤη νύχτα όµως το νησί της µέσα της παραµένει άγριο. Κανένας δεν µπόρεσε να το δαµάσει για εκείνη. Ούτε καν το χέρι και µια γλυκιά φωνή, που σαν ηχώ επαναλαµβάνει στο αυτί της «µαµά, ξύπνα, φτάσαµε στη Νάξο».\n*Η Μαριαλένα Σπυροπούλου είναι συγγραφέας και ψυχαναλυτική ψυχοθεραπεύτρια και γράφει στη σελίδα της Athens Voice .


Η Rihanna μπήκε στη λίστα του ForbesGpop.gr\nΝεοεισερχόμενη στη λίστα είναι η Kris Jenner, η Αμερικανίδα επιχειρηματίας και τηλεοπτική προσωπικότητα που έγινε γνωστή από το ριάλιτι σόου «Keeping Up with the Kardashians», μαζί με την οικογένειά της.\nΗ περιουσία της ανέρχεται σε 190 εκατομμύρια δολάρια και προέρχεται από τη δραστηριοποίησή της στον τομέα των καλλυντικών και από το 10% ποσοστό που λαμβάνει από τις εξαιρετικά κερδοφόρες επιχειρηματικές δραστηριότητες των παιδιών της. Η Jenner βρίσκεται στην 92η θέση. Η κόρη της Kim Kardashian είναι στη θέση 24 με περιουσία 780 εκατομμύρια δολάρια και η άλλη κόρη της, Kylie Jenner στη θέση 29 με περιουσία 700 εκατομμύρια δολάρια.\nΤο Forbes αμφισβητεί ότι ο Kanye West είναι ο πλουσιότερος…\nPrevious Post: Νέα πρεμιέρα για τη “Συνοικία το όνειρο” στο Γυάλινο Μουσικό Θέατρο\nNext Post: Η Βασίλισσα της Ομορφιάς: Eπιστρέφει στο Σύγχρονο Θέατρο.


Μουσείο κουκλών του Δρ Ε στα Ελληνικά : "Prof" Kai [Kukkles!!]\nΑκολουθούν αποσπάσματα από ένα ευγενικό και κολακευτικό άρθρο σχολείο μου είχε γράψει για μένα. Είμαι διαχειριστής και δάσκαλος σε νομικές σπουδές, ποινικής δικαιοσύνης και Αγγλικά όταν δεν είμαι «Παίζοντας κούκλες». Εκείνη γράφει πολύ καλά, και έγραψε κάποτε για το Newsweek. Τρομερά τιμήθηκε από αυτό, και άγγιξε, γι ' αυτό αναπαράγεται μερικά από το για να το απολαύσουν όλοι, και είναι είδος μια πρόωρη κάρτα Χριστουγέννων από εμένα. Εποχές χαιρετισμούς σε όλους και ειρήνη το 2017!\nΌταν ο Δρ Έλεν τσαγκάρης ήταν ένα μικρό παιδί στην ιθαγενών Ελλάδα της, η μητέρα της παρουσίασε με ένα κίτρινο bunny κούκλα από καουτσούκ που ετσίρισε. «Μου άρεσε πάρα πολύ,» υπενθύμισε.\nΔύο ελληνικές κούκλες ντυμένες με εθνικές ενδυμασίες ακολούθησε ότι το παρόν. «Από τότε, ήμουν γαντζώθηκε. Θυμάμαι σαν παιδί λέγοντας, «Πάω να συλλέγει κούκλες».»\nΚαι να συλλέγουν το έκανε.\nΣήμερα, πενήντα χρόνια αργότερα, Ellen... δεν είναι μόνο ο Πρόεδρος πολλών ακαδημαϊκών τμημάτων για KU..., μα επίσηs έναs του έθνους πρωτίστως συλλέκτες και αρχές σχετικά με αντίκες κούκλες.\n«Όταν ήμουν μικρός, μου άρεσε ζωγραφική πορτρέτο και εγώ ήταν ενδιαφέρονται στη φωτογραφία, κοστούμια, και τα κλωστοϋφαντουργικά προϊόντα, πάρα πολύ. Βρήκα ότι η κούκλα συλλογή περιλάμβανε όλα αυτά τα συμφέροντα. Έχω πάντα αγαπούσε έχοντας κούκλες, συλλογή κούκλες και ανάγνωση σχετικά με κούκλες,» είπε.\nΞύλινες κούκλες, πορσελάνινες κούκλες, κούκλες κατασκευασμένα από Κίνα και κερί, Ellen έχει όλα αυτά. Και φέτος, έχει συγγράψει το πρώτο οριστικό βιβλίο για κούκλες που γίνονται από τον κασσίτερο.\nΤο βιβλίο με τίτλο Με αγάπη από κασσίτερο Λίζι, Α ιστορία της κεφαλές μέταλλο, μέταλλο, μηχανικές κούκλες, και Automatons,» και αντιμετωπίζει τον τρόπο κούκλες αντανακλούν κουλτούρες και πολιτισμούς, και πώς αυτοί προκάλεσαν μια διεθνή «κούκλα οικονομία.»\nΚριτικοί έχουν περιγραφεί το βιβλίο ως ένα «ακαδημαϊκό κείμενο, ένα φωτογραφικό άλμπουμ και βιβλίο αναμνήσεων, όλα σε ένα.»\nΚούκλες Ellen's χαλάζι από τις 50 Πολιτείες των ΗΠΑ και οι περισσότερες χώρες σε Ευρώπη, Ασία και Νότια Αμερική.\nΤης ελληνικής οικογένειας, ταξιδιώτες κόσμο, συνέχισαν να φέρει Ellen αντίκες κούκλες, λαϊκή, κοστούμι κούκλες και κούκλες με σουβενίρ από όλα τα μέρη του πλανήτη.\nΈνα από τα αγαπημένα της είναι της «Vogue αγαπητό μωρό, «το είδος της κούκλας που κομμουνιστικό κόμμα γραμματέας Νικίτα Χρουστσώφ πήρε πίσω τα εγγόνια του στη Ρωσία μετά την εμβληματική «παπούτσι-χτυπώντας» ομιλία στα Ηνωμένα Έθνη το 1960.\nΈλαβε μια ιαπωνική Ningyo κούκλα από papier mache και καλύπτονται με λευκό στρείδι κέλυφος όταν της θείος Tom επισκέφθηκε την Ιαπωνία. Κατά Berry Knott εκμετάλλευση στην Καλιφόρνια, ο πατέρας της παρουσίασε με μια φράουλα ξανθιά κούκλα που σχεδιάστηκε από τον καλλιτέχνη Suzanne Gibson και χορευτής μπαλέτου γιόρτασε.\nΌταν αυτή δεν συλλέγει κούκλες, Ellen είναι κάτι από μια ακαδημαϊκή γυναίκα αναγέννησης. Κατέχει πτυχίο νομικής, Διδακτορικό στη σύγχρονη αγγλική λογοτεχνία, πτυχίο Master στα Αγγλικά και πτυχίο στα Αγγλικά και Ισπανικά. Είναι μέλος της Phi Beta Kappa.\nΤο ενδιαφέρον της για κούκλες έχει συνδυάζονται άψογα με τα ακαδημαϊκά της ενδιαφέροντα. έχει ερεύνησαν και έγραψαν σχετικά με κούκλες στη λογοτεχνία και Anne Rice, ο οποίος ήταν ένας συλλέκτης άπληστος κούκλα.\nΕπόμενο σύνορο της Ellen: όταν αυτή αποχωρεί, ελπίζει να Καθιερώστε ένα Μουσείο για μη κερδοσκοπικούς οργανισμούς κούκλα παρόμοια με το ένα ρύζι ιδρύθηκε το πρώην St... Ελισάβετ ορφανοτροφείο στη Νέα Ορλεάνη. Το Μουσείο θα πει την ιστορία της ανθρώπινης ιστορίας όμως κούκλες, κούκλα σπίτια και συναφή αντικείμενα.


Ενας νεκρός στην επιχείρηση σύλληψης του καταζητούμενου Παλαιοκώστα στο Βόλο - Ηλεία Οικονομία\nΕνας νεκρός στην επιχείρηση σύλληψης του καταζητούμενου Παλαιοκώστα στο Βόλο\nΜε άκρα μυστικότητα, η Αστυνομία και ειδικά κλιμάκια της Αντιτρομοκρατικής επιχειρούν στον Βόλο τη σύλληψη του καταζητούμενου Βασίλη Παλαιοκώστα.\nΌπως αναφέρουν οι πρώτες πληροφορίες και το Magnesianews, οι έρευνες έχουν μεταφερθεί προς τη Χρυσή Ακτή Παναγίας, καθώς πιθανόν δεν εντοπίστηκε κάτι στη Μ. Βελανιδιά. Αλλες πληροφορίες αναφέρουν ότι έχουν συλληφθεί δύο άτομα τα οποία φέρονται να είχαν ενεργό ρόλο στη συγκεκριμένη συμμορία και στη ληστεία στην τράπεζα στο Δίστομο, ενώ άλλο ένα άτομο έχει τραυματιστεί σοβαρά υπό αδιευκρίνιστες συνθήκες.\nΣύμφωνα με αστυνομικές πηγές, κατά τη διάρκεια της επιχείρησης ένα τρίτο άτομο, αρνήθηκε να παραδοθεί στους αστυνομικούς και αυτοκτόνησε.\nΣύμφωνα με ανεπιβεβαίωτες ακόμη πληροφορίες, έχει στηθεί πολύ μεγάλη αστυνομική επιχείρηση, επί της εθνικής οδού υπάρχει μπλόκο και έχει διακοπεί η κυκλοφορία, ενώ στις έρευνες φαίνεται να λαμβάνει μέρος ελικόπτερο της Αστυνομίας. Πάντως, οδηγοί που κατευθύνονταν προς Αθήνα έχουν γυρίσει και πλέον πάνε στον προορισμό τους μόνο μέσω Βελεστίνου.\nΗ εκτροπή της κυκλοφορίας γίνεται εδώ και λίγη ώρα από το ύψος των Αλυκών, για να μην ταλαιπωρούνται άδικα οι οδηγοί, μέχρι να λήξει η μεγάλη αστυνομική επιχείρηση που βρίσκεται σε εξέλιξη.


Απέκτησε Μπαλαμπάνη ο Αστέρας | Όλα τα γκολ - Αθλητική ενημέρωση 24/7\nΑπέκτησε Μπαλαμπάνη ο Αστέρας\nWriten by Olatagoal 4:15 μ.μ. - 1 Comments\nΣε μια σημαντική μεταγραφική κίνηση προχώρησε η διοίκηση του Ναυπακτιακού Αστέρα καθώς σύμφωνα με πληροφορίες του nafpaktianews.gr συμφώνησε με τον τέως αρχηγό της ομάδας του Μεσολογγίου Νίκο Μπαλαμπάνη.\nΟ Νίκος Μπαλαμπάνης αγωνίζεται ως δεξί μπάκ αλλά και σε άλλες θέσεις της άμυνας ωστόσο η δύναμη και η ποιότητα που διαθέτει του επιτρέπει να προωθείτε και στην επίθεση. Η διοίκηση του Ναυπακτιακού δεν θα σταματήσει εδώ καθώς σύμφωνα με πληροφορίες αναμένονται κι άλλες ηχηρές μεταγραφικές κινήσεις τις επόμενες ημέρες.\nΑνώνυμος 6 Αυγούστου 2016 - 3:28 μ.μ.\nΝα εισαι καλα και υγιης Νικολα, αλλα η θεση σου ειναι στην ΜΕΓΑΛΗ ΑΕΜ.